Ходимларга аномал иссиқда камроқ вақт ишлаш ҳуқуқини бериш керак - Zamin.uz\nХодимларга аномал иссиқда камроқ вақт ишлаш ҳуқуқини бериш керак\nСўнгги кунларда ўзбекистонликлар жазирама тафти яна анча кучайганини ўз таналарида ҳис этишмоқда. Бу эса азалий саволлардан бирини яна бир марта кун тартибига чиқармоқда: ишчи-хизматчиларнинг жазирамада фаолият юритиши қанчалик тўғри?\nАномал об-ҳаво рекордлари\n«Ўзгидромет» сўнгги кунларда Ўзбекистон бўйлаб кузатилаётган об-ҳаво ўртача меъёрлардан 2-4 даражага юқори экани, бироқ бу Ўрта Осиё иқлими учун, айниқса, сўнгги йилларда бу аномал ҳодиса эмаслигини билдирган.\nБироқ кўплаб ўзбекистонликлар расмий об-ҳаво маълумотларига шубҳа билан қарашади. Ижтимоий тармоқларнинг ўзбек сигментида расман эълон қилинадиган ҳаво ҳарорати кўрсаткичлари ҳақиқийсидан бир неча даража камайтириб кўрсатилишига ишонувчилар талайгина.\nҲар йили ижтимоий тармоқларда Ўзбекистоннинг турли ҳудудларида қайд этилган ҳаво ҳарорати акс этган термометр кўрсаткичларининг суратлари тарқалади. Улар орасида расмий об-ҳаво маълумотидан анча юқори ҳарорат қайд этилган суратлар ҳам бор. Бироқ ушбу кўрсаткичлар шу пайтгача расман тан олинмаган.\nИнтернетда ўзбекистонликлар тухумни қумга кўмиб ёки товада газсиз, офтоб тиғида пиширишгани акс этган видеолар ҳам учрайди.\n«Ўзгидромет»нинг Kun.uz’га маълум қилишича, июнь ойидаги энг иссиқ кун 1914 йил 21 июнда Сурхондарё вилоятининг Термиз туманида қайд этилган бўлиб, ҳаво ҳарорати 49,6 даражага тенг бўлган. Жазирама бўйича мутлақ рекорд Бухоро вилоятининг Оёқоғитма метеорологик станциясида 1983 йил 29 июлда қайд этилган, ўшанда ҳарорат +49.8 даражани ташкил этган.\nИюнь ойи бошида Ўзбекистон ҳудудларига Эрон ҳудудларидан иссиқ ҳаво массалари кириб келиши ҳисобига Тошкент шаҳрида кузатилган максимал ҳаво ҳарорати деярли ўтган аср бошлари ва XIX аср охирларида ушбу кунларда қайд этилган рекордларни янгилади. Мониторинглар тарихида пойтахтда қайд этилган энг юқори ҳаво ҳарорати +44,6 даражага етган бўлиб, бу кўрсаткич 1997 йил 18 июлда кузатилган.\n3 июнь куни +38,2 даража иссиқ бўлди. Бунгача ушбу санадаги энг иссиқ кун 1895 йили (+37,8) кузатилганди. 4 июнь куни +39,2 (1900 йил, +38,3 даража), 5 июнь куни +41,6 даража (2008 йили, +38,6 даража), 6 июнь куни +42,6 даража (1911 йили, +38,5 даража), 7 июнь куни эса +40,8 даража (1894 йили, +39,7 даража) ҳарорат қайд этилди. Ўзбекистонда 31 майдаги ҳарорат ҳам мутлақ максимумга етганди.\nБир сўз билан айтганда, иқлим ўзгармоқда. Ҳароратнинг кўтарилиш инфографикаларида эгри чизиқлар юқорига ва тобора юқорига томон интилмоқда. Буни Ўзбекистон шароитида барча кузатув маълумотлари таҳлилида ҳам кўриш мумкин. Ўзбекистонда охирги 5 йилнинг 3 йилида сўнгги 150 йилдаги энг иссиқ об-ҳаво кузатилди.\nЖазирамада ишлаш қандай оқибатларга олиб келади?\n25 июндан Ўзбекистонда ёз чилласи бошланди. 5 августга қадар давом этадиган чилла табиатига кўра иссиқ ва қуруқ келади. Сабаби, бу пайтга келиб, қуёш шимолий ярим шарнинг энг юқори нуқтасига кўтарилиб, заминни беаёв қиздиради. Шунга қарамасдан, бозорлар, корхона ва ташкилотлар фаолият кўрсатишда давом этади, далаларда ҳам иш қизийди.\nЖазирамада ишга қатнаш ёки ишлаш салбий оқибатларга олиб келади. Ҳамма ҳам ишга кондиционерли машинада қатнамайди, қолаверса, кун бўйи муздайгина офисда ўтирмасдан, касб тақозосига кўра, асосан, офтоб тиғида юрадиганлар ҳам кўпчиликни ташкил этади.\n– Жазирама иссиқда юриш офтоб уришига олиб келиши мумкин, – дейди Тошкент тиббиёт академияси кафедра мудири, тиббиёт фанлари доктори Наргиза Нуриллаева.\nШифокорларнинг айтишича, ҳаддан ташқари иссиқ кузатилаётган пайтда юраги хаста инсонларда юрак уриши тезлашади, қон босими кўтарилади, периферик қон томирлар кенгаяди, оёқлар шишади. Бундай ҳолларда кучли жисмоний фаоллик тавсия этилмайди. Жисмоний фаолликни минимал даражага тушириш зарур. Масалан, эгилиб ёки бошни эгиб ишлаш мумкин эмас. Бундай ҳолатларда бош мияда қон айланиши бузилади. Бу эса қон босимининг кескин кўтарилиши, ҳушнинг йўқотилиши ва инсульт хавфини юзага келтиради.\nМутахассислар агар нафас сиқилиши, юрак уришидаги ўзгаришлар, ҳолсизлик, бош айланиши ёки ундан ҳам хавфлиси – кўкрак қафасида оғриқ пайдо бўлса, дарҳол ҳар қандай жисмоний фаолиятни тўхтатишни тавсия этишади.\nХўш, жазирама соғлиғи учун хавф туғдиргудек бўлса, ишчи-хизматчилар ишга чиқмасликка ҳақлими? Қонунчиликда бу нарса кўзда тутилганми? Йилдан йилга аномал ҳарорат рекордлари янгиланаётган бир пайтда ушбу масаланинг аҳамияти ҳар қачонгидан кўра долзарблашиб бормоқда.\nЎрганишларимиз жазирама шароитида меҳнат қилиш тартиби, меҳнаткашларнинг ҳуқуқлари ҳимояси кафолатлангани борасида халқаро ва миллий қонунчилик кескин фарқ қилишини кўрсатмоқда.\nЧунончи, кўплаб давлатларнинг қонун ҳужжатларида ҳаво ҳарорати офисда ёки ташқарида неча даражага етганда иш тўхтатилиши ва ходимларга жавоб бериб юборилиши, қандай ҳаво ҳароратида иш вақти қисқартирилиши аниқ-тиниқ белгилаб қўйилган.\nБеларусда жазирама иссиқ деганда ҳаво ҳарорати максимал 30-34 даража бўлиши тушунилади. Республиканинг меҳнат қонунчилигига кўра, кун бўйи компьютер ёнида ўтирадиган офис ходимлари хона ҳарорати +28,5 даражага етганида бир соат кам ишлаш, ҳатто ҳаво ҳарорати белгиланган меъёрлардан юқори бўлганда ходимлар раҳбарини огоҳлантирмасдан ҳам иш жойини тарк этиш ҳуқуқига эга.\nХудди шу ҳароратда машинасозлик ва металлургия корхоналарининг механизациялашган қуйиш, прокатлаш, темирчилик, термал, пайвандлаш цехларида бир қатор касб вакиллари 5,5 соатдан ортиқ бўлмаган вақт давомида иш жойларида бўлишлари мумкин. Қўлда зарб билан ишлов бериш дўконларида иш олиб борадиган ишчилар, қўлда тўлдирилган машинасозлик ва металлургия корхоналари билан қуйма корхоналарда ишловчилар эса жазирама иссиқда узоғи билан 4 соат ишлашлари кераклиги белгиланган.\nБундан ташқари, Беларусь Меҳнат кодексида иш берувчи жазирама иссиқда иш вақтини ўзгартириши, яъни ишни бир неча соат эртароқ бошлаши ёки тунги вақтга кўчириши мумкинлиги, ходимлар очиқ ҳавода ишлаётган бўлса, иссиқдан дам олиш учун махсус хоналар билан таъминлашга мажбурлиги мустаҳкамлаб қўйилган.\nИшчилар учун мақбул ҳарорат иш тоифасига, шунингдек, йилнинг даврига боғлиқ. Энг қизиғи, нафақат иссиқда, балки совуқда ҳам белгиланган ҳарорат меъёрлардан юқори бўлса, ходимлар белгиланган имтиёзлардан фойдалана олади. Жумладан, ёзда офис ишчилари учун ҳарорат 28 даражадан юқори бўлмаслиги керак, акс ҳолда иш вақти қисқартирилиши мумкин. Масалан, ёзда офисда ҳарорат 29 даража иссиқ бўлса, иш вақти 5 соатдан ошмаслиги керак. Агар ҳарорат 32,5 даражадан юқори бўлса ва сиз ҳушдан кетиш хавфи туфайли энди ишлай олмайман, деб ҳисобласангиз, ишлашдан бош тортишингиз мумкин.\nРоссия Федерацияси Меҳнат кодексининг 212-моддасида иссиқ ҳавода иш стандартлари белгиланган бўлиб, бу меъёрлар иш берувчилардан ходимларга нормал ва хавфсиз меҳнат шароитларини таъминлашни талаб қилади. Санитария меъёрларига кўра, мавсум ва ходимларнинг жисмоний фаоллигига қараб, 16 даражадан 25 даражагача ҳарорат мақбул ҳисобланади. Aгар термометрлар белгиланган чегарадан юқори бўлса, иш берувчида бир қатор мажбуриятлар юзага келади.\nХусусан, аномал иссиқ пайтида иш берувчи иш жойларида кондиционерни таъминлаши, ходимларга ишдан танаффус қилиш ва дам олиш имкониятини яратиши, тушлик вақтини узайтириши, қисқа муддатли ҳақ тўланадиган таътиллар бериши, вазиятга кўра ходимларга уйдан ишлашга рухсат бериши, ишлаб чиқариш фаолиятини қисқартириши керак.\n“Саноат бинолари микроиқлимига қўйиладиган гигиеник талаблар” деб номланувчи санитария қоидаларига кўра, ёзда офисда ишлаш учун мақбул ҳавонинг ҳарорати +23-25 даража деб белгиланган. Aгар термометр 28 дан 32 даражани кўрсатса, ходимнинг иш куни қисқартирилади. Иш вақти +28,5 даража иссиқда 7 соатдан, +29 даражада 6 соатдан, +30 даражада 4-5 соатдан, +31 даражада 2-3 соатдан, +32 даража иссиқда эса 1-2 соатдан ошмаслиги керак. Агар хонадаги ҳарорат 33 даражадан ошса, қонунчиликка мувофиқ, ишчилар умуман ишламасликка ҳақли.\nЖазирамада очиқ ҳавода ишлайдиганлар махсус ҳимоя кийимида бўлишлари, ҳаво ҳарорати 32,5 даража ва ундан юқори бўлганида, ҳар 15-20 дақиқада салқин хоналарда 10-12 дақиқа дам олишлари, махсус кийимдаги иш вақти 4-5 соатдан, ҳимоя кийими бўлмаганда эса 1-1,5 соатдан ошмаслиги керак. Aгар ҳарорат кўрсаткичлари 37 даражага яқинлашса, у ҳолда кўчада ишлаш тавсия этилмайди. Ҳомиладор аёллар, 40 ёшдан катта ва 25 ёшгача бўлганлар иссиқда ишлашига йўл қўйилмайди.\nБеларусда ҳам, Россияда ҳам иш берувчи ходимлар ишлайдиган биноларнинг микроиқлимига оид меъёрларни эътиборсиз қолдирса, бунинг учун яхшигина жаримага тортилиши ёки фаолияти муайян вақтгача тўхтатиб қўйилиши мумкин.\nГерманияда экстремал юқори ҳарорат кузатилганда мактаб ва корхоналарда қўшимча дам олиш куни эълон қилиниши мумкин. Жазирамада ўқувчиларнинг мактабга бормаслиги федерал даражада ҳал қилинса, корхона ва ташкилотларда иш кунининг бекор қилинишини компания раҳбарияти ҳал қилиб қўя қолади.\nГермания меҳнат қонунчилигига кўра, ходимлар ишлайдиган биноларда ҳаво ҳарорати +26 даражадан ошмаслиги керак. Aгар хона ҳарорати +30 даражадан ошса, иш берувчи хонани совитиш чораларини кўриши шарт.\nAммо, шу билан бирга, иш берувчи “жуда иссиқ” тушунчаси нимани англатишини ўзи ҳал қилиш ҳуқуқига эга. Иш берувчи ўз ходимларининг соғлиғи тўғрисида ғамхўрлик қилишга мажбурдир, агар жазирама ишчилар саломатлиги учун зарарли бўлса ва компания бунинг олдини олмаса, ходим шикоят қилиш ҳуқуқига эга. Бундай вазиятлардан қочиш учун компания раҳбарияти қўл остидагиларни уйларига қўйиб юборишлари мумкин.\nМиллий қонунчилик таҳрирга муҳтож\nХорижда 33 даража иссиқда ишга чиқмаслик ҳуқуқи берилиши нафақат ҳаво ҳарорати, балки намлик ва бошқа кўрсаткичларга ҳам боғлиқ. Шу маънода географик жойлашуви, иқлимидан келиб чиқиб чиқиб ҳар бир мамлакат ишлаш учун мақбул ҳароратларни ўзи белгилайди. Хўш, мамлакатимизда аномал иссиқ кузатилганда ишчи-хизматчилар қандай имтиёзларга эга?\n2016 йили ОАВ ва ижтимоий тармоқларда бу масала кўтарилган, ўшанда Меҳнат вазирлиги Ўзбекистонда жазирама ҳаво шароитида ходимларни ишдан озод қилиш масаласига ойдинлик киритганди. Вазирликнинг билдиришича, Ўзбекистон бош санитар шифокори тасдиқлаган ишлаб чиқариш бирлашмалари микроиқлим санитар-гигиеник меъёрларига кўра, ёпиқ биноларда амалга ошириладиган енгил жисмоний ишлар учун йилнинг совуқ ва ўтиш давридаги оптимал микроиқлим кўрсаткичлари қуйидагича бўлиши лозим:\nҲаво ҳарорати – 20-23 даража, ҳаво нисбий намлиги – 40-60 фоиз, ҳаво ҳаракати тезлиги кўпи билан 0,2 м/сни ташкил этиши керак. Айни вақтда, ҳаво ҳарорати 19-25 даража, нисбий намлик 75 фоиздан кўп бўлмаган, ҳаво ҳаракати тезлиги 0,3м/сдан ошмаслигига йўл қўйилади.\nМеҳнат вазирлиги оғир иш шароитларида, ҳаво ҳароратининг мақбул меъёрлари 4-5 даража, йўл қўйиладиган меъёрлар бўйича 6 даража паст бўлиши керак эканини, йилнинг иссиқ даврида, ҳаво ҳароратига оид меъёрлар 2-3 даражага кўп бўлишига ҳам рухсат берилишини маълум қилган.\nРасмий хабарда мазкур микроиқлим меъёрларини ишлаб чиқаришдаги технологик жараён ёхуд иқтисодий жиҳатдан таъминлаш имкони бўлмаган саноат иншоотларида ишчиларнинг қизиб кетиши ёки совиб кетишига қарши чоралар кўрилиши, хусусан, ишчи атрофидаги ҳавони совитиш тизими, ҳаво души, дам олиш ва иситиш хоналари, ўта юқори ва паст ҳаво ҳароратидан ҳимоя қилувчи махсус кийим, шахсий муҳофаза анжомлари, ишдаги дам олиш вақтлари кабилар шулар жумласидан. Иссиқ уришига қарши чоралар сифатида, қурилмалар ва тўсиб турувчи қопламаларининг ташқи ҳарорати 45 даражадан ошмаслиги кераклиги таъкидланади.\nМеҳнат кодексининг 219-моддасида эса, ишчи ўз саломатлиги ёки ҳаётига таҳдид солувчи ишни бажаришдан бош тортишга ҳақли экани белгилаб қўйилган бўлса-да, бу биз муҳокама қилаётган ҳолатда иш бермайдиган норма ҳисобланади. Шундоғам ишсизлар сони кўп, иш ўрни кам мамлакатда ҳодимнинг +40 даража иссиқда ишлай олмайман, бу соғлиғим учун хавфли, деб айтса, унга қандай муносабат бўлишини кўз олдингизга келтириб кўринг.\nФикримизча, халқаро тажрибада бўлгани каби миллий қонунчилигимизда ҳам офисда ва очиқ ҳавода ишловчилар учун ўртача меъёр белгиланиши, ҳаво ҳарорати неча даражага етганда иш вақти неча соатга қисқариши аниқ белгилаб қўйилиши, қайси даражадаги иссиқда ходимлар ишга чиқмаслик ҳуқуқига эга бўлиши қонун билан мустаҳкамлаб қўйилиши керак.\nБундан ташқари, жазирама об-ҳаво шароитида иш берувчиларнинг мажбуриятлари ҳам қонун ҳужжатларида аниқ акс эттирилиши, бунга амал қилмаганларга нисбатан жавобгарлик белгиланиши зарур.\nКасаба уюшмалари заиф бўлган мамлакатда бу масалани бошланғич касаба уюшма ташкилотларига ёки иш берувчиларнинг виждонига ҳавола қилишдан фойда йўқ.\nЯнгиликлар » Жамият » Ходимларга аномал иссиқда камроқ вақт ишлаш ҳуқуқини бериш керак


"Ансоруллоҳ раҳбари Мулла Абдулло эмас"\nТожикистон махсус хизматлари вакилига кўра, шу йил апрел ойида ўлдирилган мулла Абдулло "Ансоруллоҳ" жамоатининг Тожикистон ҳудудида террорчилик амалиётларини амалга оширувчи қўмондони бўлган, холос.\nЎтган йили Тожикистонда террорчилик амалиётларини содир этган “Ансоруллоҳ” жамоатининг бошида ким турганлиги аниқланди.\nАввалроқ бу гуруҳга раҳбарлик мулла Абдулло зиммасида бўлганини иддао қилган Тожикистон хавфсизлик хизматлари эндиликда “Ансоруллоҳ” гуруҳини “Ал-Қоида” тармоғига раҳбарлик лавозими учун номзоди кўрсатилган мулла Амриддин бошқараётганини таъкидламоқдалар.\n“Ансоруллоҳ” жамоати масъулларининг Интернетда нашр қилган сўнгги баёнотида бу гуруҳ “Ал-Қоида” тармоғининг Тожикистондаги бир халқаси экани маълум қилинган. Баёнот муаллифлари ўзларини “Тожикистонни исломий давлатга айлантириш учун жонини қурбон қилишга тайёр бўлган жангарилар” дея таништирган.\nШу йил апрел ойида мулла Абдулло ва унинг гуруҳи ҳукумат кучлари томонидан тор-мор қилинганидан кейин, Рашт тоғларидаги 50 метрлик баландликда жойлашган жангариларнинг махсус лагери саҳнида “Ансоруллоҳ” жамоати байроғи топилганди.\nБу ўз навбатида ўтган йил сентябрида Хўжанддаги худкуш ҳужумини ўз зиммасига олган ва шу пайтгача тожикистонликлар учун фаолияти номаълум бўлган “Ансоруллоҳ” гуруҳининг мавжудлиги тўғрисидаги гумонларни кучайтирди.\nШундан сўнг ансоруллоҳчилар ва уларнинг фаолиятини ўрганишга киришган Тожикистон хавфсизлик идорасининг ўз номини ошкор қилмаслик шарти билан гапирган масъулига кўра, “Ансоруллоҳ” жамоатини асли тожикистонлик бўлган ва ҳозирда Покистонда қолаётган 60 ёшли мулла Амриддин бошқариб келади.\nМанбага кўра, шу йил апрелида махсус амалиётлар чоғида ўлдирилган мулла Абдулло мазкур гуруҳнинг Тожикистон ҳудудида террорчилик амалиётларини амалга оширувчи қўмондони бўлган, холос.\nМиллий хавфсизлик қўмитасидаги манбанинг айтишича, мулла Амриддин 1992 йили Афғонистонда ташкил этилган Тожикистон Ислом уйғониш партиясига 1993 йилда Мисрдаги таҳсилини тугатгач, аъзо бўлиб кирган. Шунинг баробарида мулла Амриддин ўша йиллар Афғонистондаги собиқ мухолифатнинг турли партия ва гуруҳларини бириктиргани айтилади.\nБироқ Тожикистон Ислом уйғониш партияси аъзоси Зубайдуллоҳи Розиқнинг айтишича, мулла Амриддин атиги бир йил мазкур партия рўйхатида бўлган ва 1997 йили тожиклараро тинчлик битими имзоланганидан сўнг партия сафини тарк этган.\n- Ўша ҳужжат имзоланганидан кейин у устод Нурий мактабидан, яъни Ислом уйғониш партияси чизиғидан ташқарига чиқиб кетди. Чунки мулла Амриддин демократия ва дунёвий ҳукуматни ҳазм қила олмади ва уни “куфр” дея ҳукм қилди. Менимча, Нурий жаноблари (Тожикистон Ислом уйғониш партиясининг собиқ раиси, марҳум Саид Абдулло Нурий назарда тутилмоқда – таҳр.) билан мулла Амриддин ўртасидаги асосий ихтилофга ҳам айнан шу сабаб бўлган, - дейди Зубайдулоҳи Розиқ.\nЗубайдуллоҳи Розиқ мулла Амриддин билан 1997 йилнинг баҳорида Теҳронда учрашганини қўшимча қилар экан, у “ниҳоятда инсофли ва тақводор одам эди”, дея эслайди.\n- Мулла Амриддин суҳбатдоши ким бўлишидан қатъий назар, ўз фикрини ошкор айтарди ва ҳеч қачон шахсга сиғинмасди, - дейди Розиқ жаноблари.\nЗубайдуллоҳи Розиқдаги маълумотларга кўра, бир неча муддат ўтиб мулла Амриддин Покистонга ўтиб кетган. “У ўша ердаги турли гуруҳлар билан алоқа ўрнатиб, ўшаларнинг таъсири остида жиҳод йўлини танлаган бўлиши мумкин”, дея мулоҳаза билдиради Розиқ жаноблари.\nБироқ Тожикистон парламентида Ислом уйғониш партиясидан вакил Саидумар Ҳусайний эса мулла Амриддиннинг аввал Афғонистонга, кейинчалик эса Покистонга ўтиб кетишига собиқ дала қўмондонларидан бири Резвон Содиров билан ўзаро келишмовчиликлари сабаб бўлган, деган фикрда.\n- Мулла Амриддин бир йил Афғонистонда яшади. Аммо ўша йиллар Резвон билан келишмовчиликлар сабабли Покистонга ўтиб кетди. У ерда ўз оиласи билан жуда ночор аҳволда кун кечирди. Улар яшаган уй кишига молхонани эслатарди. Биз уни сафимизга қайтишга кўп марта ундадик, аммо у унамади. Аксинча, бизни “демократик ва дунёвий давлат тизимини қабул қилган кофирлар” дея атади, - дейди Тожикистон парламенти қуйи палатаси депутати Ҳусайний жаноблари.\nУнинг айтишича, 1997 йили Ислом уйғониш партияси собиқ раҳбари Саид Абдулло Нурий қистови билан Тожикистонга келган мулла Амриддин 1999 йилда яна Покистонга қайтиб кетган.\nАйрим нашрларнинг Тожикистон ҳукуматидаги манбаларга таяниб ёзишича, 2000 йиллар бошида Покистонда “Ал-Қоида” гуруҳига бириккан мулла Амриддин унвони жиҳатдан Ўзбекистон исломий ҳаракатининг ҳозирдаги раҳбари Усмон Одилдан юқорироқ ва Толибон гуруҳи раҳбари мулла Умардан пастроқда туради.\nХавфсизлик соҳасида мустақил кузатувчи Маҳди Собирнинг гапига ишонадиган бўлсак, мулла Амриддин ”Ал-Қоида” тармоғининг Марказий Осиё, Кавказ ва Хитой бўйича кординатори этиб тайинланган.\n- Мулла Амриддиннинг обрўси Толибон ва “Ал-Қоида” гуруҳи орасида жуда юқори. У Усама бин Ладин ўлимидан сўнг “Ал-Қоида” гуруҳига раҳбарлик лавозимига номзоди кўрсатилган шахслардан биридир. Айни пайтда Ўзбекистон исломий ҳаракати, Шарқий Туркистон гуруҳлари ҳамда Кавказ исломчилари мулла Амриддин томонидан молиялаштирилади, - дейди хавфсизлик соҳасида мустақил кузатувчи Маҳди Собир.\nМустақил кузатувчи Маҳди Собирнинг айтишича, мулла Абдулло ўлимидан сўнг мулла Амриддин тожик жамиятидаги бош мавзуга айланди.\nБироқ орадан икки ўн йиллик ўтиб, яна Тожикистондаги ахборот воситалари саҳифаларида номи тилга олина бошланган мулла Амриддиннинг Марказий Осиё, хусусан, Тожикистонга қандай хавф солиши мумкинлиги ҳақидаги саволимизни эса таҳлилчи Маҳди Собир очиқ қолдирди.


Яна бешта банк акциядорларининг йиллик умумий йиғилиши ўтказилиш саналари эълон қилинди\nАсосий/Сўнгги янгиликлар/Яна бешта банк акциядорларининг йиллик умумий йиғилиши ўтказилиш саналари эълон қилинди\nНашр қилинган сана: 09.06.2022 16:25\nЯна 5 та банк — Асакабанк, Агробанк, Алоқабанк, Ипотека-банк ва Давр банк акциядорларининг йиллик умумий йиғилиши ўтказилиш саналари эълон қилинди.\nКорпоратив ахборот Ягона порталида Асакабанк, Агробанк, Алоқабанк, Ипотека-банк акциядорларининг умумий йиғилиши қачон ўтказилиши маълум қилинди. Давр банк эса ўз сайтида эълон қилди.\n"Давр Банк" ХАТБ акциядорларининг йиллик умумий йиғилиши 2022 йилнинг 30 июнь куни соат 18:00 да Тошкент шаҳри, Шайхонтохур тумани, Навоий-Зарқайнар кўчаси, Блок "А" манзилида ўтказилади. Йиғилиш кун тартибига 15 та масала киритилган.\n"Асакабанк" АЖ Кенгашининг 2022 йил 7 июндаги қарорига мувофиқ, акциядорларнинг йиллик умумий йиғилиши 2022 йил 29 июнь соат 15:00 да “Асакабанк” АЖ бош офиси биноси (манзил: Тошкент шаҳри, Нукус кўчаси, 67-уй)да бўлиб ўтади. Йиғилиш кун тартибига 15 та масала киритилган.\n“Агробанк” АТБ акциадорларининг умумий йиғилиши 2022 йил 30 июнь куни соат 15:00 да Тошкент шаҳри Муқимий кўчаси 43-уй манзилида жойлашган банк бош офисида бўлиб ўтишини маълум қилди. Йиғилиш кун тартибига 13 та масала киритилган.\n“Алоқабанк” АТ акциядорларининг йиллик умумий йиғилиши 2022 йил 30 июнь куни соат 11:00 да Электрон овоз бериш хизмати (evote.uz) орқали бўлиб ўтади. Йиғилиш кун тартибига 17 та масала киритилган.\n“Ипотека-банк” АТИБнинг 2021 йил фаолияти якунларига бағишланган акциядорларнинг навбатдаги йиллик умумий йиғилиши 2022 йил 30 июнь куни соат 11:00 дан бошлаб бўлиб ўтишини эълон қилди. Ушбу банк акциядорларининг умумий йиғилиши ҳам интернет орқали онлайн режимда, масофадан туриб йиғилишни олиб бориш имконини берувчи — Электрон овоз бериш хизмати (evote.uz) ёрдамида ўтказилади. Йиғилиш кун тартибига 18 та масала киритилган.\nЭслатиб ўтамиз, аввалроқ Туронбанк, Микрокредитбанк ва Қишлоқ қурилиш банк, шунингдек саккизта банк акциядорларининг йиллик умумий йиғилиши ўтказилиш саналари эълон қилинганди.\nТеги Davrbank Agrobank Aloqabank Ipoteka bank Asakabank


Дам олиш куни қандай об-ҳаво бизни кутиб турибди?\nДам олиш куни қандай об-ҳаво бизни...\n21.04.2018 17:37 0 16135\nЎзбекистон гидрометеорология хизмати марказининг хабар қилишича, 22 апрель куни Тошкент шаҳрида ҳаво ўзгариб туради, ёғингарчилик кутилмайди. Ҳаво ҳарорати кечаси +11 ... +13 даража, кундузи +27 ... +29 даража иссиқ бўлади. Сониясига 3-8 метр тезликда шамол эсади.\nҚорақалпоғистон Республикаси ва Хоразм вилоятида ҳаво ўзгариб туради, ёмғир ёғиши мумкин. Ҳаво ҳарорати кечаси +7 ... +12 даража, кундузи +20 ... +25 даража иссиқ бўлади. Сониясига 5-10 метр тезликда шамол эсади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Ҳаво ҳарорати кечаси +10 ... +15 даража, кундузи +22 ... +27 даража иссиқ бўлади. Сониясига 3-8 метр тезликда шамол эсади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Ҳаво ҳарорати кечаси +13 ... +18 даража, кундузи +25 ... +30 даража иссиқ бўлади. Сониясига 3-8 метр тезликда шамол эсади.\nФарғона водийси вилоятларида ҳам ҳаво ўзгариб туради, ёғингарчилик кутилмайди. Ҳаво ҳарорати кечаси +7 ... +12 даража, кундузи +20 ... +25 даража иссиқ бўлиши кутиляпти. Сониясига 3-8 метр тезликда шамол эсади.\nШунингдек, тоғли ҳудудлар — Чимён, Қамчиқ ва Нурафшонда ҳаво ўзгариб туради, ёғингарчилик кутилмайди. Ҳаво ҳарорати кечаси +2 ... +7, кундузи +12 ... +17 даража илиқ бўлади. Нурафшонда эса кечаси +10 ... +15, кундузи +25 ... +30 даража исиши мумкин. Сониясига 3-8 метр тезликда шамол эсади.


22 февраль ҳолатига кўра, мамлакатда коронавирус қурбонлари сони 2345 кишини ташкил этди. Бир сутка ичида 2393 киши тузалди. Касалланганларнинг умумий сони 75 891 кишига етди\nСўнгги бир сутка ичида Хитойда 109 киши COVID-19 коронавирус инфекцияси туфайли келиб чиққан касаллик оқибатида вафот этди. Бу ҳақда Миллий соғлиқни сақлаш комиссияси хабар бермоқда. Мамлакатда вафот этганларнинг умумий сони 2345 кишини ташкил қилди.\nИдора маълумотларига кўра, 397та янги касалланиш ҳолати аниқланди, яна 2393 киши касалхонадан чиқарилди. Умуман олганда, мамлакатда касалланиш бўйича 75 891та тасдиқланган ҳолат қайд этилди.\nДастлаб вирус туфайли пневмония авж олган Хубэй провинциясида 366та янги касалланиш қайд этилган, уларнинг 314таси - Уханда. Бир сутка ичида провинцияда 106 киши вафот этган.\nҲонконг, Макао ва Тайванда жами 104та касалланиш ҳолати аниқланди.\nSMPC маълумотларига кўра, дунё бўйлаб касалланганлар сони 76 806 кишига етди. Улардан 727таси Японияда, 208та - Жанубий Кореяда, 86та - Сингапурда, 35та - Таиландда, 22та - Малайзияда аниқланган.\nКоронавируснинг янги тури биринчи марта Хитойда 2019 йил декабрь ойида аниқланди. ХХР расмийлари версиясига кўра, вируснинг манбаи Ухандаги бозор бўлиб, у ерда денгиз маҳсулотлари, парранда гўшти, илонлар ва бошқа ҳайвонлар сотилган. Кейинчалик олимлар ушбу вирус одамдан одамга юқиши мумкинлигини аниқлади.\n15 февраль куни ХХР Миллий соғлиқни сақлаш қўмитаси ҳайвонларда коронавирусга қарши вакциналарни синовдан ўтказиш бошлагани ҳақида хабар берди. Идора раҳбарининг ўринбосари Цзэн Исин сўзларига кўра, одамларда ушбу препаратни синовдан ўтказиш апрель ойидан кейин бошланади.\nАҚШ бутун Хитой интернетига тақиқ қўймоқчи


Республикаси маданият вазирининг биринчи ўринбосари Озодбек Назарбеков «Дарё» интернет-нашри учун интервью берди. Суҳбат давомида Озодбек Назарбеков «Маданият вазирлигининг ойлик маоши Ўзбекистондаги ... ойлик маоши Ўзбекистондаги энг талабгир, энг қиммат хонандаси бўлган Озодбек Назарбековга етяптими?» мазмунидаги саволга қуйидагича жавоб берган: «Маданият ...\n21 сентябрь куни Ўзбекистон халқ артисти, Маданият вазири ўринбосари Озодбек Назарбеков «Миллий тикланиш» партияси аъзоси бўлган. «Улар миллий ...\nОзодбек Назарбеков: «Миллат ғурурига дахл қилманг!»\nвазирлиги биринчи ўринбосари Озодбек Назарбеков рус тилига расмий мақом беришни талаб қилиб чиққан бир гуруҳ «ўзбек зиёлилари» ҳақида ўз фикр-мулоҳазаларини билдириб ўтди.«Шу ...\nва Гулнора (3-мақола) Маданият вазирининг биринчи ўринбосари Озодбек Назарбеков ҳукуматдаги юмушларидан кейин, тўю томошаларда аҳолига ...\nхабар беришича, халқимиз суюган хонанда Ўзбекистон халқ артисти Озодбек Назарбеков, хонанда Баҳром Назаров шаҳримиздаги Хлебушкина номидаги ...\nОзодбек Назарбеков Пушкин асос солган газета вакили билан учрашди\nкуни Ўзбекистон Республикаси Маданият вазирининг биринчи ўринбосари Озодбек Назарбеков Россия Федерациясининг «Литературная газета» нашри грант ...\nОзодбек Назарбеков: «Ҳақиқий истеъдодлар четда қолиб, пулга лауреат олганлар ўқишга имтиёзли қабул қилиняпти»\nбоғлиқ, назаримда, — деди Маданият вазирининг биринчи ўринбосари Озодбек Назарбеков. — Мисол учун, халқаро танловлар лауреатлари бўлган ...\nВазирнинг биринчи ўринбосари Навоий вилоятига борди\nвазирининг биринчи ўринбосари Озодбек Назарбеков Навоий шаҳрида бўлиб, маданият ва санъат муассасалари, таълим масканлари фаолиятини атрофлича кўздан кечирди. Хусусан, Навоий ...\nОзодбек Назарбеков билан суҳбат: тўй-ҳашам ҳақидаги қарор, кимўзарга тўй қилишлар, бой ва камбағаллар\nРеспубликаси Маданият вазирининг ўринбосари, Ўзбекистон халқ артисти Озодбек Назарбеков билан суҳбатлашдим. − Ҳа, Сенатнинг ялпи йиғилишида ... бу таклифни маъқулламади ва тегишли қонунни қабул қилмади, − деди Озодбек Назарбеков. – Бу аввало шу билан изоҳланадики, юртимиз кўп миллатли ...\n«Telegram»да Озодбек Назарбековнинг канали очилди\nҚорақалпоғистон халқ артисти, Маданият вазирининг биринчи ўринбосари Озодбек Назарбековнинг «Telegram»да шахсий канали очилди. Ушбу канал орқали ... Назарбековнинг «Telegram»да шахсий канали очилди. Ушбу канал орқали Озодбек Назарбековнинг концерт дастурлари, қўшиқлари премьералари ва шахсий ...


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Тез уйга етиб келинг, мен сизни ҳаммадан рашк қиламан”\t15:32, 11 январь\tКўзим илинибди. Туш кўрдим. Тушимда қандайдир катта илмий лабороторияда компьютер вирусларини ишлаб чиқарадиган хакермишман. Яна қанақа вирус денг? Эркакларнинг хотирасидан маълум нарсаларни ўчириб ташлайдиган вирусмиш. Бу ихтирони сотиб олиш учун аёллар бутун дунёдан буюртма бераётганмиш... Уларнинг орасида биттагина эркак “Фақат менга сотинг. Айтган пулингизни бераман дермиш”. “Сиз нима қиласиз уни?” десам, “Ҳар куни хотинимнинг дийдиёларини ўчириб тураман. Мениям тушунинг, хотиним ўта рашкчи, ҳеч қаер қолмади у титкиламаган. Қачон қарама, мен тушган расм борми, видеолавҳаларми, телефон, э-ҳе... Илтимос, менга сотинг шуни” дермиш. Яхшилаб қарасам, рўпарамда турган турмуш ўртоғим эмиш. Уйғониб кетдим...


Паспорти бузилган, ўғирланган ёки йўқолган одам Москвада анча қийналади, айниқса рўйхатда турмаган бўлса қийин. Янги паспорт олишга анчагина пул билан вақт керак, сабаби рўйхатга қўйилган жойга боришнинг ўзига бир неча кун ёки хафта кетиши мумкин. Охирида эса яна ўша шаҳарга бориб янги паспортни олиб келиш керак бўлади.\n«Регистралкин» компанияси ишингизни осон битириб беради! Нима расмиятчилик бўлса ҳаммасини мутахассисларимиз бажаришади, рўйхатга қўйилган жойга боришнинг ҳам ҳожати бўлмайди, келиб РФ фуқаросининг янги паспортини олиб кетасиз. Зарурати бўлган ҳаммага,шу жумладан, Москва ёки Москва вилоятида вақтинча ёки доимий рўйхатда турмайдиганларга ҳам ёрдам берамиз. Паспорт алмаштириш учун эркакларнинг ҳарбий гувоҳномаси ҳам бўлиши шарт эмас.


Feedback. Ниҳоят «Жамоатчилик назорати тўғрисида»ги қонун лойиҳаси муҳокамада\n19:10 / 12.09.2017\n«Kun.uz» сайтида журналист Шерали Мамадецоевнинг «Бажариб бўлмас топшириқ»ми ёхуд қонун ижодкорларига айтар сўзим бор» номли мақоласи нашр этилгач, мақолага муносабатлар кела бошлади. Мақолада Ўзбекистоннинг биринчи президенти Ислом Каримов «Ўзбекистон Республикасида жамоатчилик назорати тўғрисида»ги қонунни қабул қилиш фурсати етди», дея таъкидлаганларига ҳам ҳадемай 7 йил тўлиши эслатиб ўтилиб, «Етти йилда бешикдаги гўдак мактаб ўқувчисига айланади. Наҳотки бир қонунни ишлаб чиқиш шунча вақт олса?» деб савол қўйилганди.\nЎзбекистон Нодавлат нотижорат ташкилотлари миллий ассоциацияси ижрочи директори, эксперт Отабек Иззатиллаев мақолага муносабат ўлароқ қуйидагиларни йўллаган.\n«Бу мақола биз экспертларни хурсанд қилди. Демак, оддий фуқароларимиз қонунчиликдаги ўзгаришларга, энг асосийси, жараёнларга бефарқ эмас. Аммо мақолани нашр этишда бироз шошқалоқликка йўл қўйилганини таъкидлаш жоиз.\nМақолада билдирилган фикрлар амалда ҳам шундаймикин?!\nҚуйида қонун ижодкорлари томонидан қилинган баъзи бир ишларни ҳавола этамиз. Шояд журналист ҳақмиди ё йўқми, депутатлар ишлаяптими ё йўқми?.. деган саволга жавоб топилса.\nМаълумот ўрнида айтиш лозим, Олий Мажлис Қонунчилик палатасининг Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитаси томонидан яқин бир неча йилдан буён «Жамоатчилик назорати тўғрисида»ги қонун лойиҳаси юзасидан етарлича амалий ишлар қилинди.\nМаълумки, жамоатчилик назорати фуқароларнинг ҳуқуқлари, эркинликлари ва қонуний манфаатлари ҳимоя қилинишини ҳамда қонун ҳужжатлари талабларига давлат органлари ва уларнинг мансабдор шахслари томонидан оғишмай риоя этилишини, улар олдида турган вазифаларнинг самарали амалга оширилишини таъминлашга қаратилгани билан муҳим аҳамият касб этади.\nАйнан шунинг учун ўз олдига кучли фуқаролик жамияти шакллантиришни асосий мақсад қилиб олган мамлакатимизда, жамоатчилик назоратини такомиллаштириш, уни амалга оширишнинг ташкилий-ҳуқуқий механизмларини мустаҳкамлашга қаратилган ислоҳотлар босқичма-босқич ўтказилмоқда. Мустақилликнинг дастлабки йиллариданоқ Конституциямизда давлатнинг жамият олдидаги масъуллиги мустаҳкамлаб қўйилди. Хусусан, Ўзбекистон Республикаси Конституциясининг 2-моддасида «давлат органлари ва мансабдор шахслар жамият ва фуқаролар олдида масъулдирлар» деб белгилаб қўйилган.\nБош Қомусимизда бундай нормаларнинг мустаҳкамлангани, ўз навбатида давлат органлари фаолияти устидан таъсирчан жамоатчилик назоратини олиб боришга қодир бўлган турли фуқаролик жамияти институтларини ривожлантиришга оид қонунчилик тизими шаклланишига замин яратди.\nЮқорида қайд этилган конституциявий қоидалар 100дан ортиқ норматив-ҳуқуқий ҳужжатларда, шу жумладан «Ўзбекистон Республикасида жамоат бирлашмалари тўғрисида»ги, «Нодавлат нотижорат ташкилотлари тўғрисида»ги, «Фуқароларнинг ўзини ўзи бошқариш органлари тўғрисида»ги қонунларда ҳамда бошқа қонун ҳужжатларида ўз аксини топди.\nШунингдек, жамоатчилик назорати институтининг изчил ривожланиши учун муҳим аҳамият касб этадиган бошқа қатор қонунлар ҳам қабул қилинди. «Ижтимоий шериклик тўғрисида»ги, «Давлат ҳокимияти ва бошқаруви органлари фаолиятининг очиқлиги тўғрисида»ги қонунлар шулар жумласидандир. Мазкур ҳужжатлар давлат органлари фаолияти устидан жамоатчилик назорати ўрнатилишини таъминлаш, бундай назоратни самарали амалга ошириш механизмини такомиллаштиришга қаратилган.\nШундай қилиб, мамлакатимизда жамоатчилик назоратини олиб бориш бўйича норматив-ҳуқуқий база шакллантирилган бўлиб, у тизимли равишда ривожланиб бормоқда.\nШу билан бирга, миллий давлатчилик ҳамда жамиятни демократлаштириш ва эркинлаштириш жараёнининг босқичма-босқич ривожланиб бориши самараси ўлароқ фуқароларнинг ижтимоий-сиёсий фаоллиги ортиб бормоқда. Бу эса жамоатчилик назорати бўйича норматив-ҳуқуқий базани янада такомиллаштириш, уни энг юқори поғона, яъни конституция даражасида мустаҳкамлашни талаб этади.\nШунга мувофиқ, 2014 йилда Бош қомусимизнинг 32-моддасига киритилган қўшимчаларга мувофиқ юртимизда жамоатчилик назорати конституциявий мақомга эга бўлди.\nТаъкидлаш лозимки, ўтган давр мобайнида «Жамоатчилик назорати тўғрисида»ги Қонун лойиҳасини тайёрлаш учун таркибида парламент аъзолари, нодавлат нотижорат ташкилотлари, оммавий ахборот воситалари ва уларнинг уюшмалари вакиллари ҳамда бошқа экспертлардан иборат бўлган Ишчи гуруҳи тузилди.\nИшчи гуруҳи томонидан Қонун лойиҳасини тайёрлаш учун 100дан ортиқ норматив-ҳуқуқий ҳужжатлар таҳлил қилинди, жамоатчилик назоратига оид хориж тажрибаси, олимлар ва мутахассисларнинг қарашлари ҳамда соҳада олиб борилган илмий ишлар ўрганиб чиқилди.\nМазкур ҳар бир ўрганишлар натижаси бўйича алоҳида таҳлилий материаллар тайёрланди.\nҚонун лойиҳасига бағишланган 30га яқин тадбирлар (конференция, семинар, «давра суҳбатлари» ва бошқалар) ташкил этилди.\nҚонун лойиҳаси юзасидан жамоатчилик муҳокамалари ўтказилди. Унга бағишлаб медиа ва босма маҳсулотлар тайёрланди ва ОАВ орқали тарқатилди. Масалан, жорий йилнинг 16 июнь куни «Тараққиёт маркази»да Қонун лойиҳаси қатор нодавлат ташкилотлари, оммавий ахборот воситалари ва бошқа жамоатчилик вакиллари иштирокида муҳокама қилинди.\nҚолаверса, Қонун лойиҳасининг Интернет муҳокамаси ҳам ташкил этилди. Масалан, Қонун лойиҳаси www.strategy.gov.uz ва бошқа сайтларда муҳокама қилинди.\nҚонун лойиҳаси юзасидан 150га яқин таклифлар келиб тушди. Келиб тушган таклифлар асосида Қонун лойиҳаси янада такомиллаштирилди.\nЖорий йилнинг 15 август куни бир қатор депутатлар ташаббуси билан «Жамоатчилик назорати тўғрисида»ги Ўзбекистон Республикаси Қонуни лойиҳаси Олий Мажлис Қонунчилик палатасига киритилди.\nМазкур Қонун лойиҳаси парламентга киритилгандан сўнг ҳам унинг жамоатчилик муҳокамасига бағишланган кўплаб табирлар ўтказилмоқда. Масалан, биргина жорий йилнинг 9 сентябрь куни Андижон, Бухоро, Наманган, Сурхондарё, Фарғона ва Тошкент вилоятларида Қонун лойиҳасига бағишлаб «давра суҳбатлари» ўтказилди.\nБундан аён бўладики, мазкур қонун лойиҳаси мақола эълон қилинишидан анча аввал депутатлар томонидан парламентга киритилган. Бугунги кунда қонун лойиҳаси Олий Мажлис Қонунчилик палатасида биринчи ўқишга киритиш учун тайёрланмоқда. Биз фуқароларимиз, жамоат ташкилотлари, оммавий ахборот воситаларидан ёки бу борада қизиқиш билдирган ҳар қандай ташкилот, идора вакилларидан қонун лойиҳаси юзасидан аниқ таклифларни кутиб қоламиз».\nЖамоатчилик назоратини кимлар амалга ошириши мумкин?\n22:30 / 30.03.2018


ИнтерФУТБОЛ :: Душан Мичич: «Бунёдкор»дан кетишимга ҳеч ким қаршилик кўрсатмади\n«Қалдирғочлар»нинг собиқ бош мураббийи Сергей Лушан сербиялик легионерни марказий ҳимоячи ва таянч ярим ҳимоячиси зонасида синаб кўриб, унга ишонч билдирганди, аммо баъзи бир сабабларга кўра, Мичич тошкентликлар билан шартномани бекор қилди ва «Бунёдкор»дан кетиш сабабини тушунтириб берди.\n- Янги мавсум бошланишида аксарият футбол мутахассислари сизнинг «Бунёдкор»да етакчиликни қўлга олишингизга ишонишганди. Аммо негадир кутилган иш амалга ошмади. Нима сабабдан «Бунёдкор»дан кетдингиз?\n- Аввало, «Бунёдкор»даги ишимдан қониқмаётгандим. Майдонда ҳимоя маркази ёки таянч зонасида ҳаракатлансам, ўзимни енгил ҳис эта оламан ва жамоага фойдам тегиши мумкин. Бироқ Сергей Лушан марказий ярим ҳимоя позициясига яхши футболчи топа олмагани учун айнан шу зонада ҳаракатландим ва кўнгилдагидек натижа кўрсата олмадим.\n- «Бунёдкор» Осиё Чемпионлар Лигаси мусобақаси ва олий лиганинг биринчи даврасида ўзига ўхшамади. Нима деб ўйлайсиз, буларнинг барчасига мураббий айбдорми?\n- Тошкентга келгач, «Бунёдкор» билан бир йиллик шартнома имзоладим ва ўз олдимга жамоа билан кўплаб ғалабаларга эришишни мақсад қилиб қўйгандим. Тўғри, бошида яхши натижаларга эришишимизни исботладик, бироқ жамоанинг ички муҳити ёмонлашгани сабаб барчаси бошқача кўриниш олди.\nБунинг оқибатида «Бунёдкор» мағлубиятли серияларни бошидан ўтказди. Жамоанинг асосий футболчилари ёшлар ҳисобланишади, аммо муаммо клуб раҳбарияти билан боғлиқ бўлган.\nМасалан, жорий мавсум «Бунёдкор» ОЧЛдаги иштирокини гуруҳ босқичида якунлади. Бунга жамоада маблағ етишмовчилиги ва мураббийнинг тажрибали футболчилар билан шартнома имзолай олмаганини сабаб дея кўрсатиш мумкин.\n«Бунёдкор»даги муаммолар асосан раҳбарият футболчилар маошларини қайта кўриб чиққанидан кейин бошланганди. Ҳа, ОЧЛнинг «плей-офф» баҳсида «Ал-Жаиш»ни мағлуб этишни уддалагандик, аммо гуруҳ босқичидаги рақиблар таркиби жуда ҳам кучли футболчилардан ташкил топганди.\n- Жамоадаги ўзгаришлар ҳақида эшитган бўлсангиз керак?\n- Ҳа, янги раҳбарият ва тажрибали мураббий иш бошлади. Бу уринишлар «Бунёдкор»га албатта, фойда олиб келиши табиий. Умид қиламанки, жамоа тез орада олий лиганинг юқори ўринларига қайтади.\n- Юқорида таъкидлаганингиздек, «Бунёдкор» билан бир йиллик шартнома имзолагансиз. Лекин ушбу муддат тугамасдан олдин «қалдирғочлар» сафини тарк этдингиз. Раҳбарият ёки мураббий томонидан сизга эътирозлар бўлмадими? Балки улар қолишингизни исташгандир?\n- Миржалол Қосимов келганидан сўнг жамоа тактикаси ва ўйин услуби алмашди. Мен эса бундай услубда ўйин амалиётисиз қолиб кетаётгандим. Қолаверса, кичик жароҳатлар кетишимга сабаблардан бири бўлди. Раҳбарларга кетиш истагим борлигини билдирганимда ҳеч ким қаршилик қилмади ва якунда «Бунёдкор»ни эрта тарк этдим.


«Юртин достон этар бахши» — Деҳқонободда бахшичилик фестивали қандай ўтди?\n«Юртин достон этар бахши» — Деҳқонободда...\n28.03.2019 21:37 0 615\nЎзбекистон Республикаси Президентининг 2018 йил 1 ноябрдаги “Халқаро бахшичилик санъати фестивалини ўтказиш тўғрисида”ги қарорига ижросини таъминлаш мақсадида Деҳқонобод туманида “Юртин достон этар бахши” деб номланган давра суҳбати ҳамда фестивал ўтказилди.\nБахшилар эли бўлган Деҳқонободдда бугунги кунда Ўзбекистон халқ бахшиси Қаҳҳор бахши Қодир ўғли,Ўзбекистон халқ бахшилари Шомурод Тоғаев, Абдимурод Раҳимов, Махматмурод Ражабов ва Очил Чоршанбиев ўзбек халқ достонлари, термаларини куйлаб келмоқдалар.\nДеҳқонобод калийли ўғитлар завомида бўлиб ўтган фестивалда халқ достонларидан намуналар, бадиҳагўйлик йўлида термалар, айтишувлар айтилди.\nФестивал доирасида ўтказилган кўрик-танловда таниқли бахши Баҳром Раҳимов биринчи ўринни эгаллади. Иккинчи ўрин Муродилла Алиқуловга, учинчи ўрин эса Санжар Чубаевга насиб этди. Диёр Расулов «энг яхши ижрочи» деб топилган бўлса, Илҳом Раҳимов «энг яхши чолғу ижрочиси» номинациясида ғолиб чиқди.\nҒолиб ва совриндорлар, фестивал иштирокчилари Деҳқонобод калийли ўғитлар заводи директори Ҳамидила Шерматов томонидан қимматбаҳо ва эсдалик совғалари билан тақдирланди.


Тери таносил касалликлари даволаш – Пазанда\nГлавная / Жамият / Тери таносил касалликлари даволаш\nBarno Mir 26.11.2021\tЖамият, Саломатлик Comments Off on Тери таносил касалликлари даволаш 52 Показы\nТери инсоннинг енг катта, қаттиқ ва айни пайтда нозик органидир. Юрак, жигар ёки ошқозон каби, у мураккаб тузилишга ега, ҳаётий функцияларни бажаради ва унинг соғлиғи бутун инсоннинг фаровонлиги учун зарурий шартдир. Ва бошқа органлар сингари, тери ҳам патологик жараёнларга жуда заифдир.\nТери касалликларининг ўзига хос хусусияти шундаки, улар одатда енг ерта босқичларда намоён бўлади. Қисман, бу беморга дарҳол даволанишни бошлашга ёрдам беради. Бошқа томондан, тери касалликлари одамларга жиддий психологик ноқулайлик туғдиради, айниқса симптомларни тезда бартараф етишнинг иложи бўлмаганда. Шунинг учун ҳар қандай дерматологик касалликларни ташхислаш ва даволаш тўлиқ ҳаётга қайтиш учун зарурий шартдир.\nТери ҳақиқатан ҳам узунлиги бўйича енг катта инсон органидир. У деярли 2 м2 майдонни егаллайди, бутун танада уч миллиондан ортиқ тер безларини ўз ичига олади ва тери микробиомаси бутун инсоният сонидан бир неча минг марта катта.\nТери учта қатламдан иборат. Юқори қисми епидермис деб аталади. У доимий равишда янгиланади (ҳар уч-тўрт ҳафтада) ва ултрабинафша нурлар таъсирида ранги ўзгаради. Епидермис остида дермис – терининг асосий қатлами бўлиб, нерв ҳужайралари, безлар ва соч фолликулаларининг рецепторларини ўз ичига олади. Дермис еластиклигини йўқотганда, ажинлар пайдо бўлади. Дермис остида учинчи қатлам бўлиб, енг “оғир” – тери ости ёг ъ, иссиқликни сақлашга ёрдам беради, суюқлик ва озиқ моддалар манбаи ҳисобланади. Тери вазни – умумий тана вазнининг 4-6%, тери ости ёг ъбилан еса – тахминан 16-17%\nТерининг ҳар бир қатлами ўзига хос касалликларга мойил. Шундай қилиб, епидермиснинг патологияларига қўтир ва тошбақа касаллиги, дермис касалликлари – фурункулоз ва гидраденит киради ва тери ости ёғи селüлит ва липомадан азият чекиши мумкин. Баъзи оғриқли ҳолатлар, масалан, куйишлар, бир вақтнинг ўзида терининг барча қатламларига таъсир қилиши мумкин.\nТери патологияларини юқумли ва юқумли бўлмаганларга бўлиш мумкин, аммо бу бўлиниш ҳар доим ҳам тўғри емас. Мисол учун, себореик дерматит мутлақо барча одамларда епидермис юзасида яшовчи қўзиқорин туфайли юзага келади, лекин фақат иммунитет бузилганида ўзини намоён қилади. Бундан ташқари, инфекциялар кўпинча патологик жараённинг ўртасида қўшилади: атопик дерматит билан оғриган беморларда кўпинча иккиламчи бактериал инфекциянинг қўшилиши натижасида йирингли яралар пайдо бўлади.\nСурункали тери касалликлари дерматологияда алоҳида аҳамиятга ега. Ўткир юқумли жараёнлардан фарқли ўлароқ, улар узоқ умр давомида инсонга ҳамроҳ бўлиб, изчил терапияни талаб қилади. Кўпинча улар турли хил ташқи ва ички омиллар таъсири остида ривожланади: паразитар босқиндан стрессгача.\nМуайян тери касалликларига мойиллик мерос бўлиб ўтиши мумкин: кўп одамлар балоғатга етмаган акне каби муаммолар болалар ва уларнинг ота-оналарида ўхшашлигини таъкидлашади. Статистик маълумотларга кўра, шифокорга мурожаат қилиш учун сабаб бўладиган тери касалликларининг енг кенг тарқалган гуруҳи бу дерматозлар ва дерматитлар – қичишиш, қичишиш, тошма ва терининг ранги ўзгариши билан кечадиган юқумли бўлмаган касалликлар. Улар аллергия ва иммунитетнинг бузилиши билан оғриган болаларда ҳам, катталарда ҳам кузатилади.\nТери касалликларининг белгилари: бирини бошқасидан қандай ажратиш мумкин\nЎзингизда ёки болада тери касаллигига шубҳа қилиш осон. Одатда, тананинг интегументлари бир хил рангга, ўртача намликка ва силлиқ юзага ега ва бу мезонлардан бирортасининг бузилиши ёки ёқимсиз ҳислар, қичишиш ва оғриқ пайдо бўлиши аллақачон ташвишга сабаб бўлади. Шифокорга ташриф буюришдан олдин ҳам, мен бу ҳолат қанчалик хавфли еканлигини ва ўзингизни ва яқинларингизни қандай ҳимоя қилишни билмоқчиман.\nЮқумли бўлмаган дерматит ва дерматозлар, масалан, тошбақа касаллиги ёки екзема, юқумли емас, лекин улар инсоннинг жисмоний ва психологик ҳолатини сезиларли даражада ёмонлаштириши мумкин, шунинг учун касалликнинг дастлабки белгиларида сиз дерматологга мурожаат қилишингиз керак.\nAтопик дерматит ёки нейродерматит – бу аллергик табиатнинг патологияси бўлиб, у юз ва бўйин, бош териси ва табиий тери бурмаларида – қўлтиқ ости, тирсагида жойлашган қичишиш, қуруқлик, қичишиш, қизариш ва тошмалар билан намоён бўлади. ва тизза бўшлиғи, чаноқ, думба ва бошқалар. Кичкинтойлар – икки ойликдан, болалар – икки ёшдан, ўсмирлар ва катталар – 13 ёшдан ошган, атопик дерматит. Бу енгил ёки оғир бўлиши мумкин, бу оғир қайғуга олиб келади. Aтопик дерматитни даволашда комплекс ёндашув муҳим аҳамиятга ега: тери тўсиғини тиклаш, овқат ҳазм қилишни нормаллаштириш, парҳез терапияси, қўзғатувчи омилларни (рациондан ва ташқи муҳитдан) йўқ қилиш, кўринадиган симптомларни бартараф етиш учун ташқи терапия ва баъзи ҳолларда тизимли фармакотерапия. Aгар атопик дерматитни гўдаклик даврида даволаш мумкин бўлмаса, у инсонга умри давомида енгил, ўртача ёки оғир шаклда даврий релапслар билан ҳамроҳ бўлиши мумкин.\nAллергик дерматит кўпинча катталарда ҳам, болаларда ҳам озиқ-овқат ёки контакт тирнаш хусусияти берувчи реакция сифатида пайдо бўлади. Озиқ-овқат аллергияси қичишиш, шишиш, суюқлик билан тўлдирилган кичик ва катта пуфакчалар шаклида намоён бўлади ва аллерген танага кирган пайтдан бошлаб 24 соат ичида содир бўлади. Баъзида пуфакчалар ёрилиб, иккиламчи инфекция қўшилиши туфайли йиринглаши мумкин бўлган кенг йиғлаш ўчоқларини ҳосил қилади. Aллергик тошмаларнинг локализацияси индивидуал бўлиши мумкин, лекин одатда тошма бир хил жойларда, бир хил интенсивлик ва тошма майдони билан пайдо бўлади.\nКонтакт аллергияси билан худди шундай яллиғланиш реакцияси ва теридаги ўзгаришлар фақат аллерген билан бевосита алоқада бўлган тананинг қисмида кузатилади. Мисол учун, агар сиз сочни бўяшга таъсир қилсангиз, бошингизда қизариш, қичишиш ва шиш пайдо бўлади, агар сиз баъзи металларга тоқат қилмасангиз, занжир кийган бўйнида ёки қорин бўшлиғида пайдо бўлади. камар токаси. Шунингдек, аллерген дорилар, косметика ва парфюмерия, совун, ўсимликлар, каучук маҳсулотлар, елим бўлиши мумкин. Баъзи моддалар терининг қуёш нурига таъсир қилиш сезгирлигини оширади – фотосенсибилизация ва шунинг учун аллергик бир турдаги фотодерматит пайдо бўлади. Бундай ҳолда, терининг қуёшдан кийим билан ҳимояланмаган очиқ жойларида тошмалар пайдо бўлади . Aллергик дерматитни даволашда асосий омил аллергенни аниқлаш ва йўқ қилиш, шунингдек, қичишиш, яллиғланиш, инфекцияни бартараф етиш ва шикастланган терини тиклаш учун топикал терапия ҳисобланади.\nСебореик дерматит ўзини ёг ъбезларининг ортиқча секрецияси натижасида намоён бўлади, бу ёғнинг кўпайиши ва епидермисда Малассезиа жинсидан қўзиқориннинг фаол кўпайиши билан бирга келади. Касаллик психоемоционал ҳаддан ташқари кучланиш, стресс, гормонал, иммун ва нейроендокрин касалликлар, маълум дори-дармонларни қабул қилиш фонида юзага келади. Себореик дерматит тананинг ёг ъбезларига бой бўлган жойларида ривожланади – бу бош териси, юз, қулоқ орқаси, стернум ва киндик, елка пичоқлари, қўлтиқлар, думба орасидаги орқа соҳа. Тери юзасида майда оқ рангли тарозилар ҳосил бўлиб, улар осонгина тозаланиб, озгина яллиғланган сиртни очиб беради. Себореик дерматитни даволаш биринчи навбатда сабабни (қўзиқорин) ва йўқ қилишга қаратилган бўлиши керак.\nяллиғланиш, шунингдек шикастланган тери тузилишини тиклаш – ҳаддан ташқари порлашни камайтириш учун. Себореик дерматит билан касалланиш икки ёш чўққисига ега – ҳаётнинг биринчи ойларида ва 40 ёшдан кейин.\nЭкзема – бу магистралнинг симметрик қисмларида ва бўғимларнинг флексор юзаларида яллиғланиш, тошма ва қичишиш билан бирга келадиган ўткир ёки сурункали такрорланувчи тери касаллиги. Касаллик нейроендокрин, метаболик, юқумли-аллергик, вегетатив-қон томир омилларнинг мураккаб таъсири натижасида ривожланади. Триггер бактериал ва қўзиқорин инфекциялари, кимёвий моддалар, дорилар, озиқ-овқат ва бошқалар бўлиши мумкин. Егзема мерос бўлиб ўтади: ота-онадан бирининг касаллиги билан болада екземанинг ривожланиш еҳтимоли тахминан 40% ни, иккала ота-онада ҳам касаллик бўлса – 50-60% ни ташкил қилади. Екземанинг ўзига хос хусусиятлари – зарарланган ҳудудларда қичишиш ва тошмаларнинг номувофиқлиги: биринчи навбатда терида яллиғланиш пайдо бўлади, шундан сўнг у майда пуфакчалар билан қопланади, улар ёрилиб, нам яра ҳосил қилади. Вақт ўтиши билан теридаги ерозия қурийди ва қобиққа айланади, шундан сўнг ремиссия даври бошланади. Касаллик йилдан-йилга ёмонлашиши мумкин ва якуний даволаниш, ҳатто тўғри даволаш билан ҳам, ҳеч қачон келмаслиги мумкин.\nПолиморф фотодерматоз – фотодерматознинг енг кенг тарқалган тури бўлиб, у қуёш таъсиридан кейин қичийдиган доғли, папуляр, бляшка тошмалар пайдо бўлиши билан тавсифланади (шунинг учун унинг бошқа номи баҳор-ёз фотодерматитидир). Лезёнлар терида бир неча соат ёки кундан кейин пайдо бўлади – бўйин, кўкрак, елка, билак, оёқларда, камроқ тез-тез юз ва магистралда. Улар чандиқ қолдирмайди ва фаол қуёш таъсирини тўхтатгандан кейин бир неча кун ёки ҳафта ичида йўқолади. Касалликнинг патогенези, еҳтимол, қуёш нури таъсирига боғлиқ бўлган иммунитет реакциясининг бузилишига асосланади. Мослашув полиморф фотодерматоз учун характерлидир: бемор қисқа вақт давомида қуёшга қайта-қайта таъсир қилгандан сўнг симптомлар пасаяди, чунки терининг қуёш нурига чидамлилиги ривожланади .\nОғир сурункали тери касаллиги, бу олдиндан айтиб бўлмайдиган курс ва ноаниқ пайдо бўлиш механизми билан тавсифланади. Ушбу касаллик ёши, жинси, ижтимоий мавқеи ва турмуш тарзидан қатъи назар, ривожланган мамлакатлар аҳолисининг 1-2 фоизида учрайди (гарчи псориаз кўпинча оғир стресс фонида пайдо бўлиши қайд етилган) . Псориатик плиталар деярли ҳамма жойда пайдо бўлади – тирсак ва тиззанинг егилиши, бош териси, таглик ва кафтларда, сакрум ва пастки орқа минтақада. Белгилар ўлчамлари бир неча миллиметрдан бир неча сантиметргача ўзгариб туради ва кўпинча битта доғларга бирлашади. Псориаздаги бляшка қобиқли тузилишга ега, тарозилар ажратилганда, уларнинг остидаги тери порлайди ва баъзан қон кетади. Оддий (вулгар) тошбақа касаллигига қўшимча равишда, себореик тошбақа касаллиги кенг тарқалган бўлиб, унда тарозилар сарғиш рангга ега. Касаллик нафақат терига, балки тирноқ ва бўғимларга ҳам таъсир қилиши мумкин, бу еса псориатик артритни келтириб чиқаради.\nКўп тери касалликлари мавжуд, аммо уларнинг ҳар бири учун терапевтик тамойиллар ўхшаш: касалликни енгиш учун тизимли ва маҳаллий терапиянинг комбинацияси талаб қилинади. Биринчиси, ички патологик механизмларни бартараф етишга қаратилган таблеткалар ва инъекцияларни қабул қилишни ўз ичига олади: яллиғланиш ва аллергик реакциялар бостирилади, ендокрин ва асаб тизимларининг иши нормаллашади ва ҳоказо. Юқоридаги касалликларнинг ҳар бирини тизимли даволаш ўзига хос хусусиятларга ега ва қоида тариқасида оғир алевленмелер даврида белгиланади.\nМаҳаллий терапия тўғридан-тўғри касалликнинг аломатларини бартараф етишга, релапслар частотасини камайтиришга ва беморнинг ҳаёт сифатини яхшилашга қаратилган – қичишиш, пеелинг, оғриқли ҳислар ва косметик нуқсонларни бартараф етиш. Унинг афзаллиги тизимли ножўя таъсирларнинг деярли тўлиқ йўқлигида, шунингдек, мақсадли ҳаракатда. Маҳаллий равишда қўлланиладиган воситалар доривор ва парваришлаш воситаларига бўлинади.\nТашқи терапия, биринчи навбатда, касалликнинг тери намоёнларини имкон қадар тезроқ бартараф етиш учун қўлланилади. Бу мақсадда ишлатиладиган моддаларнинг баъзилари соғлом, аммо қуруқ ва сезгир терига ега бўлган, ёриқлар ва қобиқлардан азият чекадиган одамлар учун ҳам мос келади. Юмшатувчи моддалар бўлган маҳсулотлар енг яхши вариант ҳисобланади. Юмшатувчилар – косметиканинг ёғга ўхшаш таркибий қисми, тери юзасида ҳимоя липид қатламини яратишга қодир моддалар. Aнъанага кўра, бу мақсадда жожоба ёғи, кастор ёғи, асал муми, ланолин ва бошқалар ишлатилади.\nЮмшатувчилар епидермиснинг шох пардасини бир-бирига боғлаб, терини силлиқ, юмшоқ ва “ёрқин” қилади. Бундан ташқари, юмшатувчи моддалар намликнинг буғланишини камайтиради ва намликнинг етарли даражасини сақлаган ҳолда сув-липид балансини тиклайди . Бироқ, агар сизда ёғли терингиз кенгайган кўзалар ва акне бўлса, уларни еҳтиёткорлик билан ишлатиш керак.\nТери касалликларини даволаш учун маҳаллий дорилар қўлланилади. Уларни бир нечта тоифаларга бўлиш мумкин: яллиғланиш ва қичишишни бартараф етишга қаратилган (масалан, топикал глюкокортикостероидлар, калсиневрин инҳибитöрлери), кератинизация жараёнларининг бузилишининг олдини олиш (ретиноидлар, азелаик кислота) ва инфекцияларга қарши курашишга қаратилган (антибиотиклар, антифунгал ва антивирал препаратлар). .\nЯллиғланиш ва қичишиш, шунингдек, тирнаш хусусияти терининг ҳимоя хусусиятларини бузади, кўпинча бактериал ёки қўзиқорин инфекцияси асосий касалликка қўшилиб, касалликнинг кечишини ёмонлаштиради ва даволашни мураккаблаштиради.\nШифокорга ташриф буюришдан олдин инфекция бор ёки йўқлигини аниқлаш қийин бўлиши мумкинлиги сабабли, биринчи ёрдам тўпламида яллиғланиш, қичишиш ва инфекцияга таъсир қиладиган комбинацияланган дори бўлиши керак\nБугунги кунда дорихона жавонларида қичишишни бартараф етиш ва теридаги яллиғланишни камайтиришга ёрдам берадиган кўплаб воситалар мавжуд. Aммо шуни унутмангки, даволанишни мутахассис билан маслаҳатлашиш билан бошлаш яхшироқ, бу тери касаллигининг аниқ сабабини аниқлашга ва тез тикланишга қаратилган терапия курсини ишлаб чиқишга ёрдам беради.\nПред. Қалтираш сабаблари қўл қалтираши даволаш\nСледующая Еркак ва аёл жинсий алоқа видео


ЎзА - Спортчилар Мурожаатномадан куч, руҳий қувват олмоқда\nСпортчилар Мурожаатномадан куч, руҳий қувват олмоқда\n“Адолат” СДП Чирчиқ шаҳар кенгаши депутатлари Тошкент вилояти Жисмоний тарбия ва спорт бошқармаси ва шаҳар жисмоний тарбия ва спорт бўлими билан ҳамкорликда БЎСМ мураббийлари, спортчилар иштирокида бўлиб ўтган давра суҳбатида Президентимиз Мурожаатномаси мазмун-моҳияти ҳақида сўз борди.\n– Мурожаатнома биз учун муҳим дастуриламал бўлди. Халқимиз учун эса айни кутилган муаммолари ечимини топиб бергани билан янада аҳамиятлидир, – деди халқ депутатлари Чирчиқ шаҳар кенгаши депутати Равшан Дастиров. – Бугун спортчилар билан Мурожаатнома моҳияти ҳақида гаплашдик. Чунки Мурожаатномада спортни оммалаштириш, истеъдодли спортчиларни тарбиялаш борасида ҳам алоҳида таъкидланган. Бундан спортчиларимиз ҳам алоҳида куч ва руҳий қувват олгани гувоҳи бўлдик.\nУчрашувда “Адолат” СДП Чирчиқ шаҳар кенгаши депутатлари БЎСМ футбол бўлимига футбол тўплари жамланмасини топширди. Чирчиқлик таниқли таэквондо бўйича спорт устаси Д.Тоировага ва баскетбол мураббийи Е.Малишевага ташаккурнома ва эсдалик совғалари берилди.


Уй тўйлари муборак!\nТўнғич Президент куни арафасида вилоятимиз марказида “Астана” уй-жой мажмуаси фойдаланишга топширилди. Бошпанали бўлган 96 оиланинг уй тўйига вилоятимиз ҳокими Жансейит Туймебаев ташриф буюрди. Минтақа раҳбари янги уй баракали маконга айланишини тилади.\n– “Нурли ер” дастурига мувофиқ бугун фойдаланишга топширилаётган икки уй “Шимкент” ижтимоий-тадбиркорлик корпорацияси” ҳиссадорлик жамиятига қарашли, – деди у. – Бу уйларни қуришда давлат-хусусий ҳамкорлиги асосида уй-жой-қурилиш корхоналари маҳсулотларидан фойдаланилди.\n“Шимкент” ИТК” ҲЖ вилоят аҳолисини арзон уй-жой билан таъминлаш учун 1,2 млрд. тенге миқдорида сармоя ажратган дастлабки корхонадир.\nБу ерда келаси йили яна 96 та квартира фойдаланишга топширилади. Жами 14776,6 квадрат метр майдонга эга квартиралар қуриш лойиҳасининг смета баҳоси 2,75 млрд. тенгега тенг.\n“Астана” уй-жой мажмуасида ҳар бир истиқоматчига 25 квадрат метр жой ажратиш кўзда тутилган. Унда яшаш учун зарур барча маиший имкониятлар ва технологик инновациялар мавжуд.\nМазкур уйлардаги квартираларни “Қозоғистон уй-жой қурилиш жамғарма банки” орқали “Ўз уйим” дастури бўйича сотиб олиш ҳам мумкин. Уй-жойнинг бир квадрат метри нархи 180 минг тенгени ташкил этади. Олинадиган кредит устамаси 5-10 фоиз.\nШуни ҳам айтиш жоизки, қурилиш даврида “Оңтүстік құрылыс сервис” МЧБ 300дан ортиқ ҳамюртларимизни иш билан таъминлади.\nЙил бошидан буён вилоятимизда 525,4 минг квадрат метр уй-жой – 5189 квартира фойдаланишга топширилди. Йил охиригача режадаги 550,6 минг квадрат метр уй-жой қурилиб, ишга туширилади.\n“Жанубий Қозоғистон” мухбири, 2017-11-30, 19:39 195


2004 йил цунами қурбонлари хотирланмоқда\n26 октябр 2021, Тошкент вақти: 00:20\nЖанубий-шарқий Осиё давлатларида бундан беш йил аввал рўй берган табиий офат қурбонлари хотирланмоқда.\n2004 йил 26 декабр куни Индонезиянинг Суматра ороли яқинида денгиз тубида кучли зилзила рўй берган. Рихтер ўлчови бўйича 9 баллга етган зилзила цунами, яъни денгизда улкан тўлқиннинг ҳосил бўлишига олиб келган. Фалокат оқибатида 230 мингдан ортиқ киши нобуд бўлган.\nБугун Индонезиянинг Суматра оролларидаги масжидларда табиий офат қурбонлари ҳаққига дуолар қилинди. Таиланднинг Пукет оролида ҳам фожиа қурбонлари хотирасига бир минут сукут сақланди.


Украина раҳбари Россия расмийларининг россиялик журналистларга берган интервюсини тақиқлаганига изоҳ берди\n28 Mart 18:18 Жаҳон\nЗЕЛЕНСКИЙ ИНТЕРВЮ ман ОАВ РОССИЯ УКРАИНА\nУкраина президенти Владимир Зеленский ОАВдан материални чоп этишдан бош тортишни талаб қилган россиялик журналистларга берган интервюсига Россия расмийларининг муносабатига изоҳ берди.\nБу ҳақда у ўз мурожаатларидан бирида айтиб ўтган.\nЕвропа Иттифоқи Россия газидан воз кечиш режасини ишлаб чиқди\n«Бугун биз Россия Федерациясидан қанчалик узоқ эканлигимизга қайта-қайта амин бўлдик, тасаввур қилинг-а, у ерда Москвада россиялик журналистлар билан суҳбатим туфайли улар хавотирга тушишди.\nУлардан ҳақиқатни айтишга қодир бўлганлар. Журналистлар интервюмизни чоп этишга ҳозирлик кўраётганда, Россиянинг цензура бўлими дўқ-пўписа билан чиқди… Бунчалик фожиали бўлмаса, кулгили бўларди.\nУлар ўз мамлакатларида сўз эркинлигини йўқ қилишди. Улар қўшни давлатни йўқ қилишга уринмоқда.\nУлар ўзларини глобал ўйинчи сифатида кўрсатишади. Шу билан бирга, уларнинг ўзлари бир нечта журналистлар билан нисбатан қисқа суҳбатдан қўрқишади. Хўш, бундай реакция бери, биз ҳамма нарсани тўғри қиляпмиз, демак, улар асабийлашади. Балки улар ўз фуқароларида ўз давлатидаги вазият ҳақида саволлар кўпаяётганини кўргандир», — деди Зеленский.\nЭслатиб ўтамиз, 27 март куни Владимир Зеленский уруш бошланганидан кейин россиялик журналистларга биринчи узун интервю берган эди. У билан Медуза бош муҳаррири Иван Колпаков, «Дождь» телеканали бош муҳаррири Тихон Дзядко, журналист ва ёзувчи Михаил Зыгарь, «Коммерсант»нинг махсус мухбири Владимир Соловьёв суҳбатлашди.\nИнтервю эълон қилинишидан олдин ҳам Роскомнадзор Зеленский билан гаплашган Россия оммавий ахборот воситаларидан уни нашр этишдан бош тортишни талаб қилган. Нашрлар буни қандай асосда қилишлари керак эди, регулятор изоҳ бермади. Россия Федерацияси Бош прокуратураси «эълон қилинган баёнотлар мазмуни ва уларни жойлаштириш фактига фундаменьтал ҳуқуқий баҳо беришга» ваъда берди.\nАҚШ молия вазирлиги иккиламчи бозорда Россия акцияларини сотиб олишни тақиқлади\nРоссиянинг тинчликпарвар кучлари бўлган машина Тоғли Қорабоғда портлади


Суҳбатлар | Кўнгилдаги масофа | Sida 2\nҲар қандай кураш халқаро қонун-қоидалар доирасида бўлиши лозим\n“Исёнкор” саволларига «Андижон: Адолат ва Тикланиш» ташкилоти раиси Нурилла Мақсудов жавоблари:\nШу йилнинг 18 сентябр куни “Понауз” сайтида ўз радикал қарашлари билан танилган мухолифат фаоли Дилмурод Худойқулнинг “Ўзим ҳақимда” деб номланган мақоласи эълон қилинди. (Қаранг: http://ponauz.com/news/wzim_aimda/2009-09-18-1628) . Бу мақолада муаллиф очиқдан очиқ террорни тарғиб қилиб чиққан:\n“Қаранг, дунёнинг қайноқ нуқталарида мазлум халқлар босқинчиларга қарши барча усуллар билан курашмоқдалар. Ҳатто, лозим топилса ўзини портлатиш йўли билан ҳам душманга талофат етказмоқдалар”. “Биз ҳам террорчи Каримов ҳукуматига қарши қўшин тузишимиз, қуролланишимиз лозим. Шахсан менга шаърий фатво ва қурол берилса террорчи Каримов ҳукуматига қарши ҳар-қандай усул билан, ҳатто ўзини-ўзи портлатиш йўли билан бўлсада ҳужумга отланаман”.\nИқтибос тугади: Läs mer →\nЎзбекистонда ҳали бери инқилоб бўлмайди\nАраб давлатларидаги инқилоблар ҳозир биз яшаб турган 21 асрдаги энг катта сиёсий ҳодиса сифатида тарихга кирса ажаб эмас. Аввал Тунисда бошланиб, кейин Мисрда давом этган халқ исёнлари, бугунги кунда Ливия, Бахрейн, Оман, Эрон, Сурия, Иордания, Алжир, Марокаш, Яман каби давлатларни ҳам қамраб олди.\nИнқилоблар араб мамлакатларини қандай сиёсий тузумга ўтишига сабаб бўлиши мумкин? Уларни Марказий Осиёга таъсири борми? “Янги Дунё” шу каби саволлар билан сиёсий таҳлилчилар, мухолифат намояндалари, инсон ҳақлари фаоллари ва диний уламоларга мурожаат қилди.\nБизнинг навбатдаги суҳбатдошимиз инсон ҳуқуқлари фаоли Ёдгор Турлибеков. Läs mer →\nХорижда ҳам адабиёт бор…\n“Янги Дунё” хорижда яшаётган ўзбек ижодкорлари, мухолифат фаоллари ва диний уламолар билан туркум суҳбатлар уюштирди. Бизнинг дастлабки суҳбатдошимиз Авcтрияда яшаётган таниқли шоир ва мухолифат фаоли Ёдгор Обид.\nАвстрияда ўзбек шеърияти байрами ёки Собит Мадалиев билан баҳс\nЮсуф Расул: -Ёдгор ака, кўпинча оммавий ахборот воситаларига берган суҳбатингиз аввалида сизни номингизга “Бирлик” фаоли деган атамани қўшиб айтишади. Ҳақиқатдан, ҳозир “Бирлик” партияси аъзосимисиз?\nЁдгор Обид: – Суҳбат аввалида, рухсат берсангиз, шу фурсатдан фойдаланиб, баъзи-баъзида дилимни бироз ғаш қилиб келаётган бир гапимни айтиб олсам. Ҳар ҳолда, „Янги Дунё“ сайтини кўпчилик ўқийди. Läs mer →\nМен афсус қиламан ҳозир уларнинг ёнида бўла олмаганимга\nЯнги Дунё” айни пайтда АҚШ пойтахти Вашингтонда “Озодлик” радиосидаги цензурага қарши ўтказилаётган очлик акцияси ҳақида мухолифат ва инсон ҳуқуқлари фаоллари фикрларини сўради. Қуйида саволларга берилган айрим жавоблар билан танишинг:\nЁдгор Обид, мухолифат фаоли, шоир, Австрия.\n-Бирдамлик” ҳаракати ўтказаётган норозилик акцияси сизнингча ўзбек мухолифати қарашларини ифода этадими?\n-Албатта ўзбек мухолифати деганда ҳаммага бир хил кўз билан қараш керак эмас. Мухолифатда ҳар хил оқимлар ва одамлар бор. “Бирдамлик” фаолларини мухолиф сифатида олиб бораётган ишлари, чидам билан, кучли ирода билан қилаётган акциялари жуда катта аҳамиятга эга. Läs mer →\nАсосий ишни ҳалқнинг ўзи қилиши керак…\nТожикистон-1992 йил. Ўтган асрнинг мудҳиш воқеаси\nТожикистонда 1992 йилнинг 5 ва 6 декабрь кунлари содир бўлган қонли воқеалар тарихнинг ўқилмаган саҳифалари ўлароқ эътибордан четда сақланиб келаётган эди. Пойтахт Душанбеда ўша пайтда ҳокимиятни қўлга олган исломий – демократик кучлар иттифоқи ва уларнинг тарафдори бўлган минглаб инсонлар Россия ва Ўзбекистон қуролли кучлари томонидан ўққа тутилгани, қирғин қилингани ва мамлакатдан қувиб чиқарилгани кўпчилик ўқувчиларимизга маълум эмас.\nТожикистонда исломий-демократик кучлар қандай ҳукуматга келган эди?\nНега улар орадан кўп вақт ўтмай мавҳ этилди?\nБу воқеалар тадрижи ҳақида нималарни биламиз?\nБиз ўша пайтда Душанбе шаҳрида бўлган митингларда ўзбек мухолифатчилари номидан қатнашган, воқеаларнинг бевосита гувоҳи, айни пайтда Австрияда яшаётган шоир Ёдгор Обидга бир неча саволлар билан мурожаат қилдик. Läs mer →\nЁдгор Обид:-Савол замиридан жавобларнинг асоси ҳам ҳам жой олибди. Läs mer →\nҲақиқий демократ шундай бўлади\n“Янги Дунё” саволларига Ўзбекистон Инсон Ҳуқуқлари “Эзгулик” жамиятининг Сирдарё вилоят бўлими аъзоси, ҳуқуқ ҳимоячиси Карим Бозорбоев жавоблари:\nК.Бозорбоев: -”Янги Дунё” сайтида ўтган ҳафта “Бирлик” халқ ҳаракати партияси раиси ўринбосари Исмоил Дадажоновни раҳбарлик муддати тугаганлиги муносабати билан ўз вазифасидан истеъфо берганлиги тўғрисида маълумотларни ўқидим. Ушбу ҳолат бўйича “Янги Дунё” томонидан уюштирилган савол – жавобларга мен ўз фикримни қуйидагича маълум қиламан:\n1. “Бирлик” халқ ҳаракати раиси ўринбосари Исмоил Дадажонов ваколат муддати тугагач истеъфо беришлари тўғри танланган йўл деб ҳисоблайман. Ҳақиқий демократ шундай бўлиб, у буни амалда кўрсатиши шарт. У бу курашда ҳар қандай ҳолатга тайёр туриши шарт. Шундай ҳолатлар ул мўътабар инсонда мавжуд эканлигини намойиш қила билдилар ва бундай ҳаракатни ҳақиқий демократия учун илк қадам деб тушунаман. Läs mer →\nDetta inlägg postades i Суҳбатлар den maj 5, 2011 av admin.\n“Янги Дунё” “Бирдамлик” ҳаакати лидери Баҳодир Чориевни ватанга қайтиши муносабати билан мухолифат фаолларига бир неча саволлар билан мурожаат қилди. Бизнинг суҳбатдошимиз Швецияда расмий рўйхатдан ўтган Ҳуқуқ Ҳимоячилари Халқаро Жамияти раиси Муҳиддин Қурбонов.\n– Менимча Б.Чориевни ватанга қайтиши мухолифат учун йўл очиб бермайди. Бундай дейишимга айрим сабаблар бор: Läs mer →\nDetta inlägg postades i Суҳбатлар, Янгиликлар den maj 5, 2011 av admin.\nБу масалада фақат Ислом Каримов айбдор\n“Бирлик” партияси раиси ўринбосари Пўлат Охун томонидан бугун тарқатилган баёнотда Тожикистонда қурилаётган Роғун ГЭСининг келажакда минтақага, жумладан Ўзбекистонга хавф солиши мумкинлиги борасида хавотир билдирилган.\nБиз ўзбек мухолифати фаолларининг бу масалага муносабати билан қизиқдик. Суҳбатдошимиз – “Бирдамлик” ҳаракати етакчиси Баҳодир Ҳасан (Чориев).\n-Сизнингча, Роғун ГЭСи ҳақиқатдан келажакда минтақага хавф солиши мумкинми?\nБаҳодир Ҳасан:- Келажакда минтақада жойлашган Орол денгизи учун бу Роғун ГЭСи жуда ҳалокатли бўлади. Шундоқ ҳам суви қуриб бораётган Орол денгизини қуришини тезлаштиради. Läs mer →


"Ёшлар маркази" қалбдаги орзуларни уйғотиб юборди - Darakchi\n"Ёшлар маркази" қалбдаги орзуларни уйғотиб юборди\nЖАМИЯТ 26.08.2019, 12:13\nБайрам яқин. Ҳар йили энг улуғ, энг азиз айём яхши янгиликлар, хушхабарлар, кўркам биноларнинг очилиш маросимию мустақиллик тенгдошларининг халқаро майдондаги нуфузли ютуқлари билан кириб келади. Қонликўл ёшлари ҳам бу йилги мустақиллик байрамини ўзгача интиқлик билан кутмоқда. Чунки яқиндагина туманнинг қоқ ўртасидаги «Ёшлар маркази»ни қуриш ишлари ниҳоясига етказилди. Ҳозирда мустақиллигимизнинг 28 йиллиги арафасида бўлиб ўтадиган мазкур бунёдкорлик иншоотининг очилиш маросимига тайёргарлик кўрилмоқда. Бу тарихий воқеликдан нафақат ёшлар, бутун туман аҳолисининг қувончи чексиз.\n—Мен доим шу кўчадан ўтаётганимда кундан-кунга қаватма-қават кўтарилаётган "Ёшлар маркази"ни тезроқ битишини дуо қилардим. Тасаввуримда бу улкан бино билимли ёшларни тарбияловчи, болаларимизни ватанга керакли инсон бўлишига кўмаклашувчи мактабга ёрдамчи бўладиган маскан сифатида гавдаланарди. Ниятимиз тезроқ қутлуғ байрамимиз келсаю, янги марказимиз очилса, – дейди тумандаги «Дўстлик» маҳалла фуқаролар йиғинида яшовчи Базагул опа Бобожонова.\nБугунги кунда Қонликўл туманида жами 50300 нафар аҳоли мавжуд бўлиб, шундан 25848 нафарини ўттиз ёшгача бўлган ёшлар ташкил этади. Бундан кўриниб турибдики, мазкур марказ ёшлар учун жуда муҳим ва зарур. У минглаб ёшларни турли хил тўгараклар атрофида бирлаштириб, истеъдодини юзага чиқаришда, касб-ҳунарга меҳр уйғотишда катта ўрин тутади.\nДаставвал марказда 4 хил йўналишдаги тўгараклар фаолият юритиши режалаштирилган. Инглиз тили, рус тили, математика ҳамда ахборот коммуникацион технологиялари тўгараклари шулар жумласидандир. Марказ тўгаракларга ўқувчи ёшларни жалб қилишни аллақачон бошлаб юборган.\nЭнг қувонарлиси "Ёшлар маркази"дан ахборот ресурс маркази ҳам ўрин олган. Қонликўлликлар ушбу кутубхонадан севимли китобларини олиб ўқишлари, турли бадиий асарлар юзасидан бўладиган адабий баҳсларда иштирок этиши мумкин.\n—Туманимизда ёшлар учун чет тилларини чуқур ўрганишга бўлган эҳтиёж жуда юқори эди. Шунинг учун синфдошларим билан бирга рус тили тўгарагига қатнашиш учун рўйхатдан ўтдик, – дейди Сарвиноз Сафарбоева. — Ўзим рус адабиётларини кўп мутолаа қиламан. Лермонтов, Пушкин – севимли адибларим. Уларнинг асарларини аслича ўқишда бироз қийналардим. Ушбу тўгаракда тилни мукаммал ўрганиб, таржимага ҳам қўл урмоқчиман.\n"Ёшлар маркази"нинг бунёд этилиши ёшларнинг қалбида мудраб ётган орзуларни уйғотиб юборди. Улар энди катта-катта мақсадлар билан яшашни бошлади. Ишонамизки, мазкур марказ ёшларнинг муваффақият уйига айланади.\nТўй-тантаналарни ихчамлаштирмаганларга катта жарималар белгиланмоқда


Ўзбекистон Ёзувчилар уюшмаси » Миллий армиям – ифтихорим, ғурурим\nАсосий Янгиликлар Миллий армиям – ифтихорим, ғурурим\nПрезидентимиз ташаббуси билан ҳозирги кунда ҳарбий қисмларда ҳафтанинг жума куни маънавият куни, деб эълон қилинди. Шу кунлари вилоятимиз ҳудудидаги ҳарбий қисмларда шоир ва ижодкорлар томонидан китоб мутолааси сифатини оширишга бағишланган тадбирлар ўтказилмоқда.\nЎзбекистон Ёзувчилар уюшмаси Сурхондарё вилояти бўлими билан ҳамкорликда “Миллий армиям – ифтихорим, ғурурим” мавзусида тадбир бўлиб ўтди. Тадбирда фаол ижодкор Шавкат Низом, “Сурхон” адабий клуби аъзоси Маъмура Эргашева ва бошқалар иштирок этишди. Тадбирда ёш шоир Шавкат Низом “Миллий армиям – ифтихорим, ғурурим” мавзусида маъруза қилди. Ёш шоиралар ўз шеърларидан ўқиди. Мушоира куй-қўшиққа уланди.


Туркиялик инвесторлар Тошкентга 455 миллион доллардан зиёд инвестиция киритади\nТуркиялик инвесторлар Тошкентга 455 миллион доллардан...\n24.05.2018 17:08 0 1445\nЎзбекистон ва Туркия ишбилармонлари ўзаро икки томонлама алоқаларни мустахкамлаш ва мамлакатлар ўртасида инвестициявий муҳитни яратиш бўйича бир қатор ишочли ҳаракатларни амалга оширди. Ташриф давомида ўтказилган Бизнес форумда Тошкент шаҳар ҳокимлиги туркиялик ишбилармонлар билан умумий қиймати 455,2 млн.долларга тенг бўлган 14 лойиҳани амалга ошириш бўйича келишувга эришди. Бу ҳақда ҳокимлик расмий сайтида хабар берилган.\nМазкур келишувларни ижросини таъминлаш мақсадида Тошкент шаҳар ҳокимининг тегишли қарори билан «йўл харитаси» тасдиқланди. Унга мувофиқ пойтахтимизда 6 та янги замонавий меҳмонхоналар барпо этилади. Шунингдек, тасдиқланган «йўл харитаси»га кўра аҳолини ва пойтахтимиз меҳмонларини бўш вақтларини унумли ўтказишлари учун савдо ва кўнгил очар масканлари барпо этилиш режалаштирилган.\nШартномаларда текстил ва саноатнинг бошқа турлари бўйича бир қатор лойиҳалар ҳам амалга оширилиши кўзланган.\nТошкент Туркия инвестиция\nҲодиса 07/03, 16:23


بسم الله الرحمان الرحيم ۞\nМаълумки, Ислом дини тинчлик, меҳр-муҳаббат, ўзаро ҳурмат ва инсоний фазилатларни тарғиб қилувчи пок ва муқаддас диндир. Унинг таълимоти кўра ер юзини обод қилиш, эзгу амаллар билан шуғулланиш, Аллоҳ таоло томонидан ато этилган неъматлардан фойдаланиб, шукрона келтириш катта савобларга сабаб бўлувчи солиҳ амаллар ҳисобланади. Ер юзида фисқу фасод қилиш, ноҳақ қон тўкиш, қолаверса ўз жонига қасд қилиш каби ишлар муқаддас динимизда қаттиқ қораланади. Шу билан бирга бу каби амаллар энг оғир гуноҳ эканлиги таъкидланади.\nАллоҳ таоло барча махлуқотлари ичида инсонни энг азиз, мукаррам, мукаммал ва афзал суратда яратган. Ҳақ таоло Қуръони каримда унга жуда кўп неъматларни ато этганини, унга покиза нарсалардан ризқ-рўз қилиб берганини эслатиб айтади: “Дарҳақиқат, (Биз) Одам фарзандларини (азиз ва) мукаррам қилдик ва уларни қуруқлик ҳамда денгизда (от-улов ва кемаларга) миндириб қўйдик. Уларга пок нарсалардан ризқ бердик ва уларни Ўзимиз яратган кўп жонзотлардан афзал қилиб қўйдик”. (Исро, 70-оят) Мазкур оятда Аллоҳнинг наздида инсоннинг қадр-қиммати нечоғлик улуғ эканлиги, унинг барча жонзотлардан афзаллиги баён қилинган. Парвардигор бизга шунчалик мурувват кўрсатган экан, биз инсоният аҳли шунга мос равишда ҳаёт кечирмоғимиз даркор. Инсонга берилган ҳаёт, умр – энг катта омонатдир. Инсон бу омонатга хиёнат қилса, ўзини ҳалокат домига ташлаган бўлади. Бу эса Аллоҳ таолонинг иродасига зид амал бўлиб, у қаттиқ қоралангандир.\nИнсонга ҳаёт неъматини Аллоҳ таоло ато қилди, унинг ҳаётини фақат Ўзигина олишга ҳақлидир. Ҳаттоки, яшаш ҳуқуқи берилган киши ўз ҳаётига ўзи суиқасд қила олмайди. Ислом динида бировни ўлдириш қанчалик гуноҳ бўлса, ўзини ўзи ўлдириш ҳам шунчалик оғир маъсият саналади. Пайғамбар с.а.в. ҳам ўзларининг ҳадиси муборакларида ўз-ўзини ўлдириш –ҳудкушлик ҳаром эканлиги, бундай ишни қилганлар учун охиратда қаттиқ азоблар борлиги ҳақида айтиб ўтганлар.\nАбу Ҳурайра розийаллоҳу анҳудан ривоят қилинади. Расулуллоҳ соллаллоҳу алайҳи васаллам: «Ким жонига қасд қилиб ўткир тиғли нарса билан ўзини ўлдирса, жаҳаннам оловида қорнига ўша ўткир тиғни ушлаб абадул-абад санчаверади. Ким заҳар ичиб ўз жонига қасд қилса, жаҳаннам оловида абадул-абад ўша заҳарни ютади. Ким тоғдан ўзини ташлаб ўз жонига қасд қилса, жаҳаннам оловига абадул-абад ўзини улоқтиради», дедилар. (Имом Бухорий ривояти)\nМинг афсуслар бўлсинки, ҳозирги кунимизда баъзи замондошларимизга сабру матонат етишмай, ўз жонларига қасд қилаётганларининг гувоҳи бўлиб турибмиз. Бу ҳолат Аллоҳ таоло берган ҳаёт – умр деб аталган неъматга ношукурлик оқибатидир. Бу мудҳиш ҳодисалар қазои қадар тушунчаларини билмаслик, тақдирга рози бўлмаслик, Ҳақ таолонинг амрига қарши чиқишлик натижасида юз беради. Ислом илмидан етарли хабари бўлмаган иймони заиф кимсалар турмуш қийинчиликларига, бошга тушган турли хилдаги мусибатларга, баъзи ғийбатчи, туҳматчи кимсаларнинг миш-мишларига сабр қилмай, охирги чора сифатида ўз жонларига қасд қилиб, Аллоҳ таоло ато қилган ҳаёт нурини бевақт ўчиришга, икки дунёда абадий лаънатга ва дўзах азобига дучор бўлишдек оғир гуноҳ қилишга ўтмоқдалар. Аллоҳ таоло сабр қилган бандасига неъматини зиёда қилиб беришини, акс ҳолда ношукурлик қилувчилар учун азоби қаттиқ эканлигини баён қилиб: “Қасамки, агар (берган неъматларимга) шукр қилсангиз, албатта, (уларни янада) зиёда қилурман. Борди-ю, ношукрчилик қилсангиз, албатта, азобим (ҳам) жуда қаттиқдир” (Иброҳим сураси 7оят) деб огоҳлантиради. Хоҳ эркак ва хоҳ аёл бўлсин шундайин тўкин, тинч ва фаровон замонда ва адолат устивор бўлган бир жамиятда яшаётгани учун Аллоҳ таолога шукр қилиши лозим. Ҳар қандай ижтимоий ва иқтисодий муаммоларни сабр-қаноат, чиройли тадбир, маслаҳат ва машварат билан ҳал қилса бўлади. Аммо сабрсизлик натижасида ношукурлик қилинса, оқибати хайрли бўлмайди.\nЁки бўлмаса, айрим иродаси бўш кишилар ичкилик ва гиёҳвандликка берилиб, бебаҳо умрларини хазон қиладилар. Бундай кимсалар ушбу нарсалар динимизда ҳаром саналишини билмайдилар, ёки билиб туриб нафсларининг амрига қулоқ солиб, ўзларини абгор қиладилар. Ҳақ субҳанаҳу ва таоло бу ҳақда барчамизни огоҳлантириб, айтади: “...Ўз қўлларингиз билан ўзларингизни ҳалокатга ташламангиз!..” (Бақара сураси 195 оят)\nЭнг ачинарлиси, ўз-ўзини турли йўллар билан ўлдириш – ҳудкушлик ҳозирги вақтда баъзи бир мутаассиб тоифалар орасида одат тусига айланиб қолмоқда. Дунёда рўй бераётган ҳодисаларни, танасига портловчи моддаларни боғлаб, жамоат жойларида ўзларини портлатиб юбораётган кимсалар тўғрисида эшитяпмиз. Бундай аянчли ҳолатни “шаҳидлик мақоми” деб баҳолаётган кишилар ана шу мудҳиш жиноятларнинг сабабчиларидир. Ҳолбуки, ўз-ўзини ўлдириш – ҳудкушлик шаҳидлик эмас, балки жаҳолат ва қабоҳатдир. Ўзларини портлатаётган кимсалар гуноҳи азимга қўл урмоқдалар, қанчадан-қанча одамларнинг ўлимига, болаларнинг етим қолишига, ота-оналарнинг фарзанд доғида куйишларига сабабчи бўлмоқдалар. Бугунги кунда ўзларини гўёки мусулмонлардек тутиб, одамларни исломга даъват қилиб юрган, асл ниятлари эса, терроризм ва ноҳақ одам ўлдириш бўлган манфурларни бутун дунё қораламоқда. Улар мақсадларини амалга ошириш учун диний илми етарли бўлмаган, ғўр ёшлар онгига ўз ғояларини сингдириш йўлида барча имкониятлардан, шу жумладан, интернет сайтларидан фойдаланмоқдалар. Ёшларимизнинг мана шундай қора ниятли кишиларнинг таъсир доирасига тушиб қолмасликлари учун ҳар бир ота-она ўз фарзандига, устоз ўз шогирдига, ёши улуғ отахонлар маҳалладаги ўғил-қизларга ҳамиша кўз-қулоқ бўлиб, гўзал тарбия берган ҳолда насиҳат қилишлари лозим. Зеро, Пайғамбар (с.а.в.) айтганларидек, “Дин - насиҳатдир”, вақт борида бу муаммоларнинг муолажасига киришмоғимиз керакки, касални даволагандан кўра, унинг олдини олган афзал. Мана шундагина кўнгилсиз воқеаларнинг олди олинади, ҳаётимиз гўзал, фарзандларимиз эса салоҳиятли бўлади.\nАллоҳ таоло берган ҳаёт неъматини савобли ишлар, хайрли амаллар қилиш билан ўтказиш, ҳаётий муаммоларни чиройли тадбир билан ҳал этиш, Аллоҳ таолонинг раҳматидан умидвор бўлиб яшаш ҳақиқий имонли кишининг фазилатидир.


Экологик аудит нима асосида ўтказилади?\n18.03.2021 Чоп этиш учун\nСўнгги йилларда мамлакатимизда экотизимлар ва атроф-муҳитнинг табиий ҳолатини сақлаш, табиий ресурслардан оқилона фойдаланиш ва уни қайта тиклаш ишлари изчиллик билан давом эттирилмоқда. Буларнинг барчаси, албатта, ижтимоий-иқтисодий тараққиёт, жумладан, экологик барқарорликни таъминлаш, аҳоли саломатлигини мустаҳкамлаш, соҳага замонавий технологияларни жорий этиш имкониятларини кенгайтирмоқда.\nБугунги кунда мазкур соҳадаги муносабатларнинг ҳуқуқий асослари такомиллаштирилиб халқаро стандартлар асосида янги қонунлар ишлаб чиқилмоқда. Жорий йилнинг 15 март куни давлатимиз раҳбари томонидан имзоланган “Экологик аудит тўғрисида”ги Ўзбекистон Республикасининг Қонуни ана шундай ҳуқуқий асослардан бири бўлди.\nУшбу ҳужжатга мувофиқ, экологик аудит экологик аудиторлик ташкилоти ва экологик аудит буюртмачиси ўртасида тузиладиган, экологик аудит ўтказиш муддатлари ва бошқа шартлари белгиланадиган шартнома асосида ўтказилади. Экологик аудит субъектининг фаолияти тегишли норматив-ҳуқуқий ҳужжатлар талабларига мувофиқ бўлган тақдирда, Экология ва атроф-муҳитни муҳофаза қилиш давлат қўмитаси томонидан бир йил давомида текширилмайди. Бу эса, экологик аудит хулосасига эга бўлган тадбиркорларга қулайлик яратади.\nЭкологик аудит ихтиёрий ёки мажбурий шаклда ўтказилиши мумкин. Атроф-муҳитга таъсир кўрсатиш хавфи кам бўлган ёки унчалик кам бўлмаган экологик аудит субъектларининг фаолиятига нисбатан экологик аудит ихтиёрий тартибда ўтказилади.\nҚонунга кўра, экологик аудиторлик ташкилотлари ўз фаолиятини амалга ошириш чоғида мустақил ҳисобланади. Экологик аудит ўтказиш якунлари бўйича экологик аудит хулосаси махфий ҳужжат бўлиб, экологик аудит буюртмачисининг розилигисиз ошкор қилинишига йўл қўйилмайди.\nҚонун экологик аудиторлик фаолиятни тартибга солиш бўйича халқаро тажрибани инобатга олган ҳолда ишлаб чиқилган. Хусусан, бир қатор хорижий давлатларда (Германия, Австрия, Испания, Нидерландия, Канада, Жанубий Корея, Украина, Эстония, Тожикистон, Козоғистон, Кирғизстон ва бошқарлар) экологик аудит масалалари махсус қонунлар билан тартибга солинган.\nБир сўз билан айтганда, экологик аудит атроф-муҳитга таъсир кўрсатувчи хўжалик юритувчи субъектлар сиёсатининг ажралмас қисми бўлиб, ўзини-ўзи бошқаришининг муҳим элементи ҳисобланади. Экологик аудит институтининг устувор татбиқ этилиши эса табиат мусаффолиги йўлида хизмат қилади.\nЭкология ва атроф муҳитни муҳофаза қилиш масалалари\nКўришлар сони: 1154


Der Standard: Суриядаги амалиёт Россия қуролига қизиқишни кучайтирди\n09:45 / 07.06.2016\nРФ ҳарбий космик кучларининг Сурияда жанговар амалиётларни муваффақиятли ўтказгани, Россия жанговар қуролларига бўлган қизиқиш ва талабнинг кучайишига туртки берди, деб ёзмоқда Австриянинг Der Standard нашри.\n«Россия, иттифоқчиси Башар Асадни қўллаб-қувватлаш билан Ғарбнинг бонг урган "қамал"идан чиқиш баробарида мудофаа саноатининг ўзига хос ташвиқотини ўтказди», — деб ёзади газета.\nСуриядаги ҳарбий ҳаракатлар учун 500 млн евро атрофида маблағ кетгани тахмин қилинади. Аммо, ўтган йилнинг декабрь ойида биргина Жазоир билан 12дона Су-32 самолётини етказиб бериш бўйича имзоланган шартноманинг ўзи, ушбу харажатни қоплай олади.\nТаъкидлаш жоизки, Россия ҳарбий техникаси билан нафақат Жазоир қизиқмоқда. «Ростех» корпорацияси бош директори Сергей Чемезовга кўра, «Рособоронэкспорт»нинг буюртмалари қиймати 48 млрд долларга етган.\nРоссия қуролларини асосан Осиё ва Африка мамлакатлари, хусусан Хитой, Ҳиндистон, Вьетнам, Миср, Жазоир ва Эрон харид қилмоқда, деб ёзади Австрия газетаси.


“Instagram” ижтимоий тармоғи вояга етмаган болаларни ҳимоя қилиш учун янги имконият яратди. - 19 Марта 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2021 » Март » 19 » “Instagram” ижтимоий тармоғи вояга етмаган болаларни ҳимоя қилиш учун янги имконият яратди.\n“Instagram” ижтимоий тармоғи вояга етмаган болаларни ҳимоя қилиш учун янги имконият яратди.\nЭндиликда вояга етмаган фойдаланувчиларнинг дўстлари рўйхатида бўлмаган бегона катта ёшли инсонлар уларга хабар юбора олмайди. Бундай ҳолатда катта ёшли фойдаланувчилар хабар юбора олмасликлари тўғрисида хабар олишади.\nБундан ташқари, катта ёшли фойдаланувчилар ҳаддан ортиқ вояга етмаган болаларни дўстлар рўйхатига қўшмоқчи бўлишса, ёки қандайдир "шубҳали хатти-ҳаракатлар” кўрсатишса, бу тўрисида болаларга хабар юборилади. Улар бундай аккаунтларни блоклаб қўйишлари ёки шикоят қилишлари мумкин бўлади.\nТармоқнинг янги хусусияти шу ойда бир қанча давлатларда ишга туширилади, бир оз муддатдан сўнг дунё бўйича ишлай бошлайди.\nКатегория: DUNYO YANGILIKLARI / ДУНЁ ЯНГИЛИКЛАРИ | Ko'rganlar:: 13 | Добавил: www.horazm.net | Теги: #ahborot, #news, #Yangilik, #uznews, #Yangiliklar, #новости, #newsuz, #xabarlar, #habarlar | Рейтинг: 0.0/0


Нега биз аёл бўлишни ўрганишимиз керак?\n18548 Ўқиш режими + -\n(Лейла Наталья Бахадори ўйлари)\nБизнинг китоб жавонларимизда «Қандай қилиб бахтли оила бекаси бўлиш мумкин?», «Қандай қилиб яхши рафиқа бўлиш мумкин?», «Муслима қандай бўлиши лозим?» каби мавзуларга оид жуда кўплаб китоблар жой олган.\nХотирамизда ўзимизни таниш, аёллигимизни ҳис қилиш, рафиқа, она бўлиш ҳақидаги масалалар муҳокамасига оид қанчадан-қанча маърузалар, мақолалар, видеолар сақланиб қолган.\nШунга қарамай, жуда кам аёл ўзи ўқиганлари кундалик ҳаётда рўёбга чиқди, муваффақият қозонилди, деб айта олса керак. Нега биз ҳаётимизнинг кўп қисмини аслида туғилганимиздаёқ бизга берилган фитрат – аёлликни ўрганишга сарфлаймиз?\nАслида бизга Қуръон ва Суннат талаб қиладиган аёллик, рафиқалик илми шундай машаққат ила бериладими? Бу машаққатда мен, биринчи навбатда, бизнинг, умуман, аёл деб эмас, балки жамиятнинг тенг ҳуқуқли аъзоси деб тарбияланишимизни асосий сабаб деб биламан.\nЯъни: ўғиллар ва қизлар учун ажратилган алоҳида тарбия йўқ. Биз кенг қамровда олиб қарайдиган бўлсак, аёл бўлмасдан ўсамиз. Ҳатто мамлакатимизнинг айрим мусулмон ҳудудларида ҳам шуни пайқаш мумкинки,қизлар ёшлигидан исломий тарбия олиб ўсишига қарамасдан, бугунги кунимиз талабларига кўра ролларини ўзгартирадилар ва улар, хоссатан, нафис ва аёллик ҳиссидан бироз узоқлашади.\nЧунки биз ўғил ва қизларга муомала қилишнинг фарқли жиҳатларини унутганмиз, уларга бир хилда гапирамиз. Биз ўғил бола келажакда мана бу ишга масъул, қиз бола эса бошқа вазифада ва икки фарқ қилувчи жинсга тарбиянинг бир хил принципини қўллаш мумкин эмаслиги ҳақидаги аниқ тасаввурни унутиб қўйганмиз.\nҚумғон ва қилични бир хил ҳаракатни амалга ошириб ясаб бўлмайди, гарчи қўлингизда бир хил материал бўлса-да. Сизда на униси, на буниси ўхшайди, чунки ҳатто энг яхши тупроқдан қумғон ясаш учун махсус айланиб турадиган ускунадан фойдаланилади. Қумғонни зарб бериш билан ясаб бўлмаганидек, қилич ҳам айланиб турадиган асбобда ясалмайди.\nБироқ бизни оилаларимизда ва асосан, боғча ҳамда мактабларда жинсларни фарқлаш ва келажакда бажаришимиз лозим бўлган бир нечта турфа ролларга эътиборсиз қилиб ўстиришади.\nЛибослардаги белгиларнинг маънолари\nЎзбекистонлик ҳожилардан хабарлар\n12:18 / 21.09.2017 2820\n«Закот» сўзи луғатда «поклик» ва «ўсиш» деган маъноларни билдиради. Закот берган кишининг моли покланади. Закот бермаган кишининг моли эса ичида закотга давоми...\n03:45 / 04.06.2017 1142\nТуркияда Пайғамбар ҳафталиги бўлиб ўтади\nТуркиянинг диний ишлар идораси «Оламларга раҳмат Пайғамбар» ҳафталиги доирасида ўтказиладиган бир қанча тадбирлар тайёрлаб қўйди. Дастурлар «Тавҳид ва давоми...\n00:28 / 04.03.2017 1679\n18:54 / 14.12.2016 1133\n20:39 / 17 январь 369\n21:56 / 15 январь 1564\n20:07 / 15 январь 576\n16:22 / 11 январь 330\n11:17 / 14.01.2020 95879


Судланмаганлик ҳақидаги маълумотнома Давлат хизматлари марказларида берилади - Zamin.uz\nСудланмаганлик ҳақидаги маълумотнома Давлат хизматлари марказларида берилади\nТошкент шаҳар ва Тошкент вилоятида истиқомат қилувчи фуқаролар 1 июнь кунидан бошлаб судланмаганлик (судланганлик) тўғрисидаги маълумотномани олиш учун Адлия вазирлиги қошидаги Давлат хизматлари марказларига мурожаат қилиши лозим. Бу ҳақда ИИВ жамоатчилик ва ОАВ билан алоқалар бошқармасига таяниб Даракчи хабар берди.\nМазкур марказ манзили сифатида Тошкент шаҳри, Юнусобод тумани, метронинг «Минор» бекати яқинидаги муассаса кўрсатилган.\nВилоятлар ҳудудида жойлашган шаҳар ва туманларда истиқомат қилувчи фуқаролар юқоридаги маълумотномани олиш учун, яшаш жойи бўйича рўйхатга олинганлигига қараб, вилоят марказидаги Адлия бошқармалари қошидаги Давлат хизматлари марказларига учраши керак.\nШу билан бирга, маълумотномани олиш учун анкетани тўлдириш йўли билан электрон равишда «Ягона интерактив давлат хизматлари портали» хизматидан ҳам фойдаланиш мумкин. “Замин” янгиликларини “Youtube”да кузатиб боринг\n13-01-2020, 10:23, Жамият\n25-07-2019, 09:35, Жамият


05:00 / 03.12.2016 1733 pdf Ўқиш режими + -\n«Агар икки халифага байъат қилинса, улардан кейингисини қатл қилинглар!» дейилган...\n«Байъат» арабча сўз бўлиб луғатда «сотиш» маъносини англатади. Истилоҳда эса давлат бошлиғиликка номзод одамнинг бошлиқ бўлишига рози бўлган шахснинг унга вафодорлигини ифода қиладиган, ваъдага ўхшаш аҳдномасини билдиради.\nАслида байъат Пайғамбар соллаллоҳу алайҳи васалламга хос бўлган. Бу маъно Қуръони каримда икки марта: бири «Фатҳ» сурасида, иккинчиси «Мумтаҳина» сурасида зикр қилинган.\nАввалгисида эркакларнинг Расулуллоҳ соллаллоҳу алайҳи васалламга байъатлари ҳақида бўлса, кейингисида аёлларнинг у зотга байъатлари хусусида айтилган.\nПайғамбар соллаллоҳу алайҳи васалламнинг ҳаётлик чоғларидаги байъат–аҳднома Исломга кириш ва унинг амалларини бажариш ҳақида бўлган.\nЎша вақтдаги байъатнинг баъзи тарафлари Пайғамбар соллаллоҳу алайҳи васалламнинг шахсларига, у зотга итоат қилишга бўлган.\nНабий соллаллоҳу алайҳи васаллам вафот этганларидан кейин халифага байъат қилиш йўлга қўйилган. Бу байъат ўзига хос сиёсий маънони акс эттирган. Давлат бошлиғи лавозимига сайлаш ва унга бошлиқ сифатида итоат қилиш маъносида бўлган.\nБу ҳолат бешинчи ҳижрий асргача бир хилда давом этиб келган. Ўша пайтга келиб ислом оламида халифалар талабларга тўлиқ жавоб бера олмайдиган кишилар бўлиб қолди. Ислом таълимотларидан узоқлашиш, халифаликни меросхўрликка айлантириш оқибатида билими ва тақвоси талабга жавоб бермайдиган шахслар ҳам халифа бўлиб қолаверди.\nЎз-ўзидан бетақво кишига тақво ҳақида байъат қилиш мантиқсиз ишга айланиб қолган. Шундай қилиб, халифага қилинадиган байъат қуруқ сиёсий маънодан бошқа нарсани ифода қилмай қолди.\nКейинчалик кишилар ўзлари учун тақвода ўрнак бўлган шайхларга тақво ишларида содиқ бўлиш учун байъат қилишга ўтдилар. Шу тарзда байъат иккига бўлинган: халифага - сиёсий маънода, шайхга - тақводорлик маъносида байъат қилишга ўтилган.\nВақт ўтиши билан шайхларга бериладиган байъатгина қолган. Ҳар бир шайх ўзига байъат қилинишини талаб қиладиган бўлган. Қуръони карим ва суннати мутоҳҳарада келган байъатни шайхга байъат қилиш деб талқин этила бошлаган. Бинобарин, шайхга байъат қилиш лозим, ким шайхга байъат қилмаса, фалон бўлади, байъатни бузиб бўлмайди, ким шайхга қилган байъатни бузса, фалон бўлади каби гаплар кучайиб борган.\nБиргина мисол келтирамиз\nИмом Суютий раҳматуллоҳи алайҳдан нақл қилинишича, «Танқиҳи ал-Фатовий ал-Ҳомидия» китобида қуйидагилар келтирилган: «Бир киши бир шайхга аҳд берди. Кейин бошқа бир шайхга аҳд берди. Унга ўша икки аҳддан қайси бири лозим бўлади?\nАйтдилар: «Униси ҳам, буниси ҳам лозим бўлмайди. Чунки бу асли йўқ нарсадир».\nАгар баъзи суфийлар даъво қилганларидек, шайхларга байъат қилишнинг ҳукми худди Қуръони каримда ва суннати мутоҳҳарада келган байъатнинг айни ўзи бўладиган бўлса, иш бошқача бўлиши, жумладан, шайхларнинг зиддиларига айланиб кетиши лозим эди.\n«Агар икки халифага байъат қилинса, улардан кейингисини қатл қилинглар!» дейилган.\nАгар шайхларга қилинадиган байъат тўла қонли байъат дейиладиган бўлса, ушбу ҳадиси шарифга мувофиқ энг қадимги байъат қилинган тариқат шайхини қўйиб қолганларини қатл қилиш мусулмонлар оммасининг вазифасига айланиб қолган бўлур эди.\nАлбатта, ҳеч бир шайх ёки мурид бундай ишни қабул қила олмайди. Бас, шундай экан, ишнинг иккинчи тарафини, шайхларга қилинадиган байъат Қуръони каримда ва суннати мутоҳҳарада келган байъатнинг айни ўзи эмаслигини тан олишлари керак.\nБунга ўхшаш байъатлар худди ямин - қасам ёки назр ҳукмида бўлади ва улар бирор нарсани лозим қилувчи кучга эга эмас.\n«Албатта, сенга байъат қилаётганлар фақат Аллоҳнинг Ўзига байъат қилмоқдалар. Аллоҳнинг қўли уларнинг қўллари устидадир. Ким (байъатни) бузса, ўзига қарши бузади, холос ва ким Аллоҳга қилган аҳдига вафо қилса, унга тезда улкан ажр берилур», ояти каримасини тиловат қилиш билан кифояланганлар. («Фатҳ» 10-оят).\nШу билан шайх ва мурид орасида устоз-шогирдлик аҳдномаси тузилган бўлади. Шайх ўзининг устозлик вазифасини сидқидилдан содиқлик ила бажаришга, мурид эса ўз шайхига садоқатли шогирд бўлишга аҳд берган бўладилар.\n00:00 / 03.12.2016 2145\n00:04 / 03.12.2016 1891\n2542 22:54 / 01.12.2016\n3522 18:16 / 02.12.2016\nБиз киммиз Қаердан келиб қолганмиз Нега яшаяпмиз Ҳаётимизнинг мазмуни, мақсади нима ўзи Бу саволлар устида ҳамма бош қотирса керак, бироқ ҳамма ҳам уларга тўғри давоми...\n7438 17:12 / 22.10.2017\nИлми калом, фалсафа ва ботиниядан ўзлари излаган илми яқийнни топишдан умиди узилган имом Ғаззолий ўша вақтнинг яна бир маърифат ўчоғи бўлган тасаввуфга давоми...\n525 14:05 / 07 октябрь


Трамп: АҚШнинг бошқа мамлакатларга ақл ўргатишга ҳаққи йўқ\n16:41 / 21.07.2016\nАҚШ президентлигига Республикачилар партиясидан номзод Дональд Трамп фақатгина ўз мажбуриятларини бажарадиган иттифоқдошларигагина ёрдам беришини маълум қилди. Бу ҳақида миллиардер The New York Times газетасига берган интервьюсида фикр билдирди.\nТрампнинг айтишича, у мавжуд келишувларни амалда татбиқ этишда давом этиш тарафдори. Шу билан бирга у АҚШнинг шериклари Вашингнтоннинг сахийлигидан фойдаланишни бас қилишлари кераклигини таъкидлади.\nТрампдан Россия томонидан таҳдид бўлган тақдирда, НАТО бўйича иттифоқдошларига ёрдам кўрсатиш ё кўрсатмаслиги ҳақида сўралганда, у қуйидагича жавоб берди: "Агар улар бизнинг олдимиздаги мажбуриятларини бажараётган бўлишса, унда - ҳа".\nШу билан бирга Трамп АҚШ бошқа мамлакатларга "ақл ўргатишга ҳаққи йўқ"лигини айтди. "Атрофга бир қаранг - мамлакатимизда нималар содир бўлмоқда?! Одамлар совуққонларча полиция ходимларини ўлдириб кетаётган бир пайтда қандай қилиб бировга ақл ўргатиш мумкин?", - деди миллиардер.\nТрамп Қўшма Штатлари бировга тўғри йўл кўрсатишдан аввал "ўзининг мамлакатида тартиб ўрнатиб олиши" зарурлигини таъкидлади. Шу жумладан, у Туркиядаги тўнтарув ҳаракати натижасидаги "тозалаш" жараёнига нисбатан муносабат билдирмаслигини маълум қилди


2016 йил Ўзбекистонда 255,9 километр узунликдаги автомобиль йўллари реконструкция қилинди\n23:11 / 07.02.2017\n2017 йилнинг 5 февраль куни “Ўзавтойўл” компанияси бошқарувининг 2016 йил якунлари бўйича кенгайтирилган йиғилиши бўлиб ўтди.\nЙиғилишда компания тизимидаги ҳудудий бўлинмалар, таркибий корхона ва ташкилотлар раҳбарлари иштирок этди. Мажлисни бошқарув раиси А.Абдувалиев олиб борди.\nЙиғилишда ўтган йил натижалари танқидий таҳлил асосида кўриб чиқилди. Унда таъкидланганидек, 2016 йил давомида умумий фойдаланувдаги автомобиль йўлларида тизим корхоналари томонидан жами 1,3 трлн. сўмдан зиёд маблағ ўзлаштирилгани ҳолда йўл қурилиш, таъмирлаш ва сақлаш ишлари бажарилди.\n- Инвестиция дастурига мувофиқ 2016 йилда 176,3 км узунликдаги умумий фойдаланувда бўлган автомобиль йўлларини қуриш ва реконструкция қилиш ишлари белгиланган эди. Тузилган шартнома ва тасдиқланган режага мувофиқ йил якунлари бўйича амалда 255,9 км узунликдаги автомобиль йўллари реконструкция қилинди, яъни 428,8 млрд. сўмга тенг йўл ишлари бажарилди;\n- ҳисобот даврида халқаро, давлат ва маҳаллий аҳамиятдаги умумий фойдаланишдаги автомобиль йўлларида ҳамда шаҳар кўчаларида “Ўзавтойўл” компанияси тизимидаги корхона ва ташкилотлари томонидан йўлларни мукаммал таъмирлашда 83,2 млрд. сўмлик ишлар амалга оширилиб, 94,4 км узунликдаги умумий фойдаланувдаги автомобиль йўллари тўла таъмирланди;\n- 42654 км узунликдаги, шу жумладан, Ўзбек Миллий автомагистрали таркибига кирувчи умумий фойдаланишдаги автомобиль йўлларини сақлаш ва жорий таъмирлаш ишлари бўйича 2016 йилда 632,0 млрд. сўмлик маблағлар ўзлаштирилди;\n- компания корхона ва ташкилотлари томонидан намунали уй-жой массивларига кириш йўллари, ички хўжалик йўллари ва шаҳар кўчаларини қуриш ва таъмирлаш ишлари бўйича жами 163,8 млрд. сўмлик ишлар амалга оширилди.\nЎтган давр мобайнида тизим корхона ва ташкилотларида 237 та янги иш ўринлари яратилди.\nТаъкидланганидек, ўтган йил давомида ва жорий йилнинг шу даврига қадар Ўзбекистон Республикаси Президентининг виртуал қабулхонасидан “Ўзавтойўл” компаниясига жами 98 та мурожаат келиб тушган. Йиғилишда ҳар бир раҳбардан белгиланган муддатдан кечиктирмасдан, ўз вақтида мурожаат муаллифи иштирокида кўтарилган масалани имкон қадар ижобий ҳал этиш ва амалий ёрдам кўрсатиш, шунингдек, мурожаатда кўтарилган масалани тезкор равишда ҳал этиш чораларини кўриш талаб этилиши, ушбу масалага шахсан биринчи раҳбарлар масъул эканлиги алоҳида таъкидланди.\nйўллари реконструкция қилинди


Қум ва тошдан иборат кўмирлар мактабларни иситадими? – HURRIYAT\nҚум ва тошдан иборат кўмирлар мактабларни иситадими?\n1 yil oldin Behzod 600\nКўчаларда кўмир савдоси қизигандан қизиган пайт ҳозир. Қоратошни қоплаб олиб, тўғри келган жойда уни бизнесга айлатираётган шоввозларнинг ошиғи олчи, шу қировли кунларда. Сараланган тошкўмирлар мўмай даромад топишнинг асосий манбаига айланган. Бир килоси бир ярим минг сўмгача. Ким ва қаердан олиб, кайси нархларда, қандай кафолат билан бу эҳтиёжи баланд ёқилғи маҳсулотини сотяпти? Ҳозирча буниси сирлигича қолмоқда.\nУлар сотаётган “қора олтин”га айланиб бораётган кўмир маҳаллаларга ажратилган ва аҳолига тарқатилиши зарур бўлган жамғарма эмасмикин? Аммо ҳамма ўзи билан ўзи оввора, ҳамманинг парвойи палак. Лекин, тан олиш керак, сифати яхши. Чунки, шу тирикчилик ортидан яхшигина “соққа” қиляпти-да. Қишлоқларга кирсангиз, ҳамма кўмир қидирган, маҳалладан нажот кутган. Аммо…\nЯқинда, аниқроғи, жорий йилнинг 16 декабрь куни Президентимиз Шавкат Мирзиёев раислигида ўтган видеоселектор йиғилишида қишга тайёргарликда йўл қўйилган камчиликларни ҳал этиш масалалари танқидий таҳлил қилинди.\nБу йил кузда кескин совуқ тушиб, об-ҳаво аввалги йилларга нисбатан эртароқ пасайди. Электр энергияси, табиий ва суюлтирилган газ ҳамда иссиқлик таъминотида тез-тез узилишлар бўлди, — деди давлатимиз раҳбари. Бу вазият тармоқлар ва ҳудудларнинг қиш мавсумига тайёр эмаслигини яққол кўрсатиб берди.\n— Менга баландпарвоз гаплар ва рақамлар керак эмас. Жойлардаги раҳбарларнинг ишлари натижасига ижтимоий тармоқларда халқимиз ўзи холис баҳо бермоқда, — деди Президентимиз.\nАҳолига кўмир етказиб бериш муаммоси кун тартибининг марказида бўлди. Жойларда кўмир билан боғлиқ эътирозлар ҳам борлиги рўй-рост айтилди. Аҳоли ва ижтимоий объектлар учун ажратилган маҳаллий кўмирнинг 60 минг тоннаси ҳали эгаларига етказиб берилмагани кўрсатиб ўтилди.\nЭнди, бир мулоҳаза қилайлик. 60 минг тонна бу кўпми, оз? Мутахассислар кўп деган хулосада.\nМен, қуйида анчадан буён ҳамюртларимизни ўйлантириб келаётган, аниқроғи таълим тизими вакиллари, ўқитувчи ва шу соҳага масъул бўлган раҳбарларни изтиробга солиб, энг ачинарлиси, мактаблардаги болажонларни совуқ синфларда ўтиришларига бош сабаб бўлаётган ва ушбу илм даргоҳларига ажратилаётган “кўмир” деган кукуннинг ҳолатига эътибор қаратмоқчиман.\nБир неча кун давомида Олий Мажлис депутати сифатида сайлов округимда бўлдим. Бир нечта мактаблардаги кўмир таъминоти масаласини ўргандим ва шундай дегим келди:\n“Кўмир қани?” Ижтимоий объектларга ажратилган кўмир, не кўз билан кўрингки, 60 фоизи қум ва тошдан иборат экан. Бу нимаси? Болаларни совуқда қолдираётган кўмирфурушларга чора кўрилиши керак! Улар кимнинг соясида? Шу соҳага мутасаддилар қани? Қаранг, 15 тонна дея олиб келиб, ташлаб кетилган кўмир 7 тонна чиқса-я… Сифати жуда ёмон. Энг ачинарлиси, ҳеч ким ўлчаб олмайди, ҳужжатлар бош бухгалтерлар сейфида…\nВақти келиб, сен, 20 тонна олгансан, деса мактаб директори мажбур шу миқдорга рози бўлиб, ҳужжатга имзо қўйиб беради. Биз кимни алдаяпмиз? Ўз халқимизними?! Албатта, ўз элимизни!\n“Катта”лар ко-отта, ҳовли қураяпти, ниманинг эвазига? “Маҳбуб” “маҳбуба”сига қимматбаҳо Каптива олиб бераяпти, қани адолат?.. Агар вазият шундай давом этса, мактабларда қум кўмирни гувала қилиш бўйича ўқувчилар етук мутахассис бўлиб етишсалар, ажабмас…\nБунда таълим тизимидаги муаллим, директор ёки туман раҳбарини айблаш хато бўлади. Улар нима қилсин? Молиявий “ўйин”лар белини синдирган бу фидойилар борига шукур қилишдан бошқа иложи йўқ. Акс ҳолда шугина кўмирдан ҳам қуруқ қолиши мумкин. Мана, мушоҳада қилинг. Бир туман мактабларига кўмир ташиган автомашиналарга 350 миллион сўмгача давлат бюджети маблағи ўтказиб берилган ҳолатлар мавжуд. Юк машинаси бир икки “рейс” қилган. Лекин 4-5 марта қатнади, деб расмийлаштирилган.\nЭнди кўмирнинг миқдорини ўзингиз ҳисоблаб олаверинг. Ахир ортиқча “рейс”ни ёпиш керак-ку. Шунинг учун ҳам 15-20 тонна дейилган бу маҳсулот нари борса 10 тоннадан ошмайди.\n“Давстатқўм”нинг маълумотларига кўра, Ўзбекистонда жорий йилнинг январь-октябрь ойларида 3 134,1 минг тонна кўмир ишлаб чиқарилган.\nЖумладан, 2020 йилнинг январь-март ойларида 1 048,2 минг тонна, апрель-июнь ойларида 461,4 минг тонна ва июль-сентябрь ойларида 1 126,3 минг тонна кўмир қазиб олинган.\nБу кўрсаткич ўтган йилнинг тегишли даврига нисбатан 53,8 минг тоннага ошган ёки ўсиш суръати 101,7 фоизни ташкил этган.\nЯна бир қизиқ маълумот, Ўзбекистон 2020 йилнинг январь-октябрь ойларида хорижий давлатларга 1,3 минг тонна ёки 86,1 минг АҚШ долларилик кўмир маҳсулотини экспорт қилган.\nЎз навбатида, республикага хорижий давлатлардан 2 200,7 минг тонна ёки 75,4 миллион АҚШ долларилик кўмир маҳсулоти импорт қилинган.\nЭкспорт қиламизу, яна импорт нимаси? Бу қоидага қанчалик тўғри келади?\nПрезидентимиз куюнчаклик билан аҳволни яхшилашга ҳаммани чорлаяпти, ибрат бўлаяпти. Келинг, “кўмирчилар” сиз ҳам инсоф ва диёнат йўлига ўтингда! Ахир ҳар бир сўм давлатнинг ғазинасидан ажратиляпти. Бюджет ҳам уммон эмас. У ҳам солиқлардан, одамларнинг йиғимларидан таркиб топади. Унинг бир сўмини сарф қилиш учун Парламентда молия вазирлиги қанчадан-қанча саволларга жавоб беряпти. Қолаверса, давлат ўз халқи, ўз фарзандлари учун қайғуряпти. Ҳукумат нима қилиб бўлсада қуйи бўғинда, узоқ қишлоқлардаги мактабларни истишни ўйлаяпти.\nМенимча саволлар кўп. Қани, депутатлик назорати, қани масъуллар ва ҳоказо… Бу саволларга жавоб топиш ва муаммони ҳал этишнинг фурсати етган кўринади. Бу бедодлик барчамизни уйғотиши керак.\nБугун бор бойлигимизни пулга чақиб, ўз юртдошларимизни алдашдан уялайлик энди, биродарлар.\n“Ўзбеккўмир” акциядорлик жамиятидаги мутасаддилар бундай кўзбўямачиликларга изоҳ беринг!\nPrevious “Ихтиёрий обуна” не дегани?\nNext Маънавий бой бўлиш қийинми?


Sony компанияси молиявий ҳисоботини эълон қилди\n15:04 / 01.11.2016\nЯпониянинг электроника маҳсулотлари ишлаб чиқарувчи Sony (NYSE: Sony Corp Ord [SNE]) компаниясининг 2016 молия йили II чорагидаги соф даромади кескин пасайган. Компания эълон қилган ҳисоботга кўра, корпорация даромади ўтган йилнинг шу даврига нисбатан 7 мартага камайиб, 4,8 млрд иен (45 млн доллар)ни ташкил этган.\nКомпаниянинг савдо ҳажми ва амалий тушуми 10,8 фоизга, 1,69 трлн иен (16,1 млрд доллар)гача камайган. Бунга Sony вакилларининг сўзларига кўра, биринчи навбатда валюталар курсининг ўзгариши сабаб бўлган. Bloomberg агентлиги мурожаат қилган таҳлилчилар компания амалий даромадини 49,7 млрд иен (474 млн доллар) атрофида бўлишини прогноз қилишган эди.\nШу муносабат билан Sony жорий молия йили учун даромад прогнозини қайта кўриб чиққан. Компания даромадлари камайиши сабабларидан бири сифатида аккумуляторлар ишлаб чиқариш бўлимининг сотилганини кўрсатган.\nЯпония Sony даромад электроника


Энг фойдали углеводларга бой бўлган 7 та маҳсулот 22-10-2021, 09:17 | Zamin.uz\n00:37 / 31.01.2019\nЭнг фойдали углеводларга бой бўлган 7 та маҳсулот\nУниверсал ва барчага болалигидан таниш бўлган ёрма ошхонангизда ўзи учун жой топиши аниқ. Шу билан бирга рационингизда ҳам. Пишган гречканинг у қадар катта бўлмаган порциясида 6 грамм оқсил, 30 грамм соғлом углевод ва 4 грамм клетчатка бор. Тан олинг, бу 150 калория учун жуда яхши кўрсаткич. “Замин” янгиликларини “Одноклассники”да кузатиб боринг\nЯнгиликлар » Ҳаёт тарзи » Энг фойдали углеводларга бой бўлган 7 та маҳсулот


Бўлим: Ҳикматлар\t Сана: Душанба, 19 Декабр 2016 17:33\t Муъаллиф: Анвар Аҳмад\n«Расулуллоҳ соллаллоҳу алайҳи васаллам эркаклардан аёлларга ўхшашга уринганларни ва аёллардан эркакларга ўхшашга уринганларни лаънатладилар».\nИмом Нававий роҳимаҳуллоҳ айтдилар.\nЭркак кишига кумуш узук жоизлигига иттифоқ қилинган. Аммо бундан бошқа кумушдан безалган билакузук, тирсакдан юқорига тақиладиган билакузук ва шода тақиш эркакларга ҳаром эканини жумҳур таъкидлаган. Чунки бунда аёлларга ўзини ўхшатиш бор, бу эса ҳаром ишдир.